open-index/open-wikipedia-markdown huggingface dataset:
തൽവാർ

1909-ൽ പാരീസിൽ മാഡം ഭിക്കാജി കാമ സ്ഥാപിച്ച ഒരു ആനുകാലിക പ്രസിദ്ധീകരണമാണ് **തൽവാർ** (ഇംഗ്ലീഷ്: Talvar) അഥവാ **മദൻസ് തൽവാർ**. കഴ്സൺ വില്ലി എന്ന ബ്രിട്ടീഷുകാരനെ കൊലപ്പെടുത്തിയ കുറ്റത്തിന് ബ്രിട്ടീഷുകാർ വധശിക്ഷ നൽകിയ മദൻ ലാൽ ഢിംഗ്രയുടെ സ്മരണാർത്ഥമാണ് ഇതിനു 'മദൻസ് തൽവാർ' എന്ന പേരു നൽകിയിരിക്കുന്നത്. പാരീസിലാണ് സ്ഥാപിതമായതെങ്കിലും ജർമ്മനിയിലെ ബെർലിനിൽ നിന്നാണ് പത്രം പ്രസിദ്ധീകരിച്ചിരുന്നത്. വീരേന്ദ്രനാഥ് ഛതോപാദ്യായ ആയിരുന്നു എഡിറ്റർ. ആഴ്ചയിലൊരിക്കൽ പുറത്തിറങ്ങിയിരുന്ന *തൽവാർ* പ്രസിദ്ധീകരണം ഇന്ത്യയിലെ ദേശീയവാദികളെയും ബ്രിട്ടീഷ് ഇന്ത്യൻ ശിപായിമാരെയും വളരെയേറെ സ്വാധീനിച്ചിട്ടുണ്ട്. ഇന്ത്യയിൽ ദേശീയവാദികളുടെ നേതൃത്വത്തിൽ വിപ്ലവങ്ങൾ ആരംഭിക്കുവാനും ഇത് പ്രചോദനം നൽകി. മാഡം കാമയുടെ തന്നെ പ്രസിദ്ധീകരണമായ *[[ബന്ദേ മാതരം (പാരീസ് പ്രസിദ്ധീകരണം)|ബന്ദേ മാതരം]]*, ശ്യാംജി കൃഷ്ണ വർമ്മയുടെ *[[ദി ഇന്ത്യൻ സോഷ്യോളജിസ്റ്റ്]]* എന്നീ പ്രസിദ്ധീകരണങ്ങളുടെ വിപ്ലവാശയങ്ങൾ തന്നെയാണ് *തൽവാർ* വീക്കിലിയിലും ഉണ്ടായിരുന്നത്.

## അവലംബം

## പുസ്തകങ്ങൾ
* 
* 
* 
* 

വർഗ്ഗം:ഇംഗ്ലീഷ്‌ ദിനപത്രങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
ഗ്രൈസ് വാലി

ഗ്രൈസ് വാലി ഇൻസ്റ്റിറ്റ്യൂഷൻസ് എന്നത് മലപ്പുറം ജില്ലയിലെ കാടാമ്പുഴക്കടുത്ത മരവട്ടം എന്ന സ്ഥലത്ത് പ്രവർത്തിക്കുന്ന ഒരു വിദ്യഭ്യാസ സമുച്ചയമാണ്. ആർട്സ് ആൻറ് സയൻസ് കോളേജ് , ഹൈസ്കൂൾ , ഇസ്ലാമിക് & ആട്സ് കോളേജ് ഫോർ ബോയ്സ്, ഇസ്ലാമിക് & ആർട്സ് കോളേജ് ഫോർ ഗേൾസ് തുടങ്ങി നിരവധി വിദ്യഭ്യാസ സംരംഭങ്ങൾ ഉൾകൊള്ളുന്നതാണ് ഗ്രൈസ് വാലി. അത്തിപ്പറ്റ ഉസ്താദ് നേതൃത്യത്തിലുള്ള ട്രെസ്റ്റാണ് ഇതിന്റെ മാനേജ്മെന്റ്.
ജോസഫ് ബാപ്റ്റിസ്റ്റ

ഹോം റൂൾ പ്രസ്ഥാനവുമായി അടുത്ത ബന്ധം പുലർത്തിയിരുന്ന ഒരു ഇന്ത്യൻ രാഷ്ട്രീയ പ്രവർത്തകനായിരുന്നു **ജോസഫ് ബാപ്റ്റിസ്റ്റ** (17 മാർച്ച് 1864 - 1930). ബാലഗംഗാധര തിലകന്റെ അടുത്ത അനുയായിയായിരുന്ന ഇദ്ദേഹമാണ് "സ്വരാജ്യം എന്റെ ജന്മാവകാശമാണ്, അത് ഞാൻ നേടുക തന്നെ ചെയ്യും" എന്ന മുദ്രാവാക്യത്തിന്റെ സ്രഷ്ടാവ് . 1925 ൽ ബോംബെയിലെ മേയറായി അദ്ദേഹം തിരഞ്ഞെടുക്കപ്പെട്ടു. "അമ്മാവൻ" എന്ന അർത്ഥത്തിൽ “കാക്കാ” എന്ന് വിളിപ്പേരിൽ അദ്ദേഹം അറിയപ്പെട്ടു.
## ആദ്യകാലജീവിതം
1864 മാർച്ച് 17-ന് ബോംബെയിലെ മസ്ഗാവിലെ മാതർപക്കാടിയിൽ ജനിച്ചു. അദ്ദേഹത്തിന്റെ പിതാവ് ജോൺ ബാപ്റ്റിസ്റ്റ വസായ്ക്ക് സമീപമുള്ള ഉട്ടാൻ എന്ന സ്ഥലത്ത് നിന്നുള്ളയാളാണ്. പതിനാറാം നൂറ്റാണ്ടിനും പതിനേഴാം നൂറ്റാണ്ടിനും ഇടക്ക് പോർച്ചുഗീസ് ഭരണകാലത്ത് റോമൻ കത്തോലിക്കാ മതത്തിലേയ്ക്ക് പരിവർത്തിതപ്പെട്ടവരായിരുന്നു ഇവരുടെ പൂർവ്വികർ.
മുംബൈയിലെ സെന്റ് മേരീസ് സ്കൂളിൽ ആയിരുന്നു. ആദ്യകാല വിദ്യാഭ്യാസം. പിന്നീട് പൂനെയിലെ എഞ്ചിനീയറിംഗ് കോളേജിൽ ചേർന്നു. അതിനുശേഷം കേംബ്രിഡ്ജിലെ ഫിറ്റ്സ്വില്ലിം കോളേജിൽ നിന്നും രാഷ്ട്രീയ ശാസ്ത്രത്തിൽ ബി.എ. ബിരുദം നേടി. ഇക്കാലത്താണ് അദ്ദേഹം ബാല ഗംഗാധര തിലകനെ കണ്ടുമുട്ടുന്നത്.

## രാഷ്ട്രീയത്തിൽ
1901 ൽ ബാപ്റ്റിസ്റ്റ, ബോംബെ മുനിസിപ്പൽ കോർപ്പറേഷനിൽ ചേർന്നു. ഐറിഷ് ഹോം റൂൾ പ്രസ്ഥാനത്തിൽ സ്വാധീനിക്കപ്പെട്ട അദ്ദേഹം ഒരു ഇന്ത്യൻ ഹോം റൂൾ പ്രസ്ഥാനം ആരംഭിച്ചു. ബാപ്റ്റിസ്റ്റിന്റെ ആശയങ്ങൾ തിലകനെ സ്വാധീനിക്കുകയും ഇരുവരും ഒരുമിച്ച് പ്രവർത്തിക്കുകയും ചെയ്തു. ദേശീയവാദത്തിന് അനുകൂലവികാരങ്ങൾ ഉയർത്താൻ സമൂഹതലത്തിലുള്ള ഗണപതി ആഘോഷങ്ങൾ ആരംഭിക്കുന്നതിൽ തിലകനെ അദ്ദേഹം സഹായിച്ചു. തിലകന് നിയമോപദേഷ്ടാവ് കൂടിയായിരുന്നു ബാപ്റ്റിസ്റ്റ.1916-ൽ തിലകൻ, ആനി ബസന്റ് എന്നിവർ ചേർന്ന് ഹോം റൂൾ പ്രസ്ഥാനം ആരംഭിച്ചപ്പോൾ ബാപ്റ്റിസ്റ്റ അതിന്റെ ബെൽഗാം ഘടകം തുറന്നു. പിന്നീട് ബാപ്റ്റിസ്റ്റ ബ്രിട്ടീഷ് സർക്കാരിന്റെ ഹോം റൂളിനെക്കുറിച്ചുള്ള കാഴ്ച്ചപ്പാടിനെക്കുറിച്ച് ബ്രിട്ടീഷ് പ്രധാനമന്ത്രി ഡേവിഡ് ലോയ്ഡ് ജോർജ്ജുമായി കൂടിക്കാഴ്ച നടത്തി.

ബോംബെ ഹൈക്കോടതിയിലെ ഒരു ബാരിസ്റ്റർ കൂടിയായിരുന്നു ബാപ്റ്റിസ്റ്റ. വിനായക് ദാമോദർ സാവർക്കർ ആയിരുന്നു അദ്ദേഹത്തിന്റെ പ്രശസ്തരായ കക്ഷികളിൽ ഒരാൾ. മൗലികാവകാശങ്ങളുടെ അന്തസ്സ് ഉറപ്പാക്കുവാൻ സവർക്കർക്ക് തുറന്ന വിചാരണ നടത്തണമെന്ന് അദ്ദേഹം വാദിച്ചു.

1925 ൽ ബോംബെ മുനിസിപ്പൽ കോർപ്പറേഷന്റെ മേയറായി ബാപ്റ്റിസ്റ്റയെ തെരഞ്ഞെടുത്തു. ഈ പദവിയിൽ അദ്ദേഹം ഒരു വർഷത്തോളം തുടർന്നു.

## മരണം

1930 ൽ ബാപ്റ്റിസ്റ്റ മരണമടഞ്ഞു. അദ്ദേഹത്തെ ശിവ്‌രി ശ്മശാനത്തിൽ അടക്കം ചെയ്തു.ഡോക്ക്‌യാർഡ് റോഡ് സ്റ്റേഷനടുത്തുള്ള മസഗാവ് ഗാർഡൻസ് അദ്ദേഹത്തിന്റെ പേരിലാണ് അറിയപ്പെടുന്നത്. 2008 ഒക്ടോബർ 12 ന് ശിവ്‌രി സെമിത്തേരിയിൽ അദ്ദേഹത്തിന്റെ ശവകുടീരം കൗൺസിലർ കപിൽ പാട്ടീലിന്റെ ഫണ്ട് ഉപയോഗിച്ച് പുനഃസ്ഥാപിച്ചു. ചടങ്ങിൽ ബോംബെ കത്തോലിക്ക സഭയും അധ്യാപക സംഘടനയായ ശിക്ഷക് ഭാരതിയും പങ്കെടുത്തു. 

1999-ൽ ബാപ്റ്റിസ്റ്റയെക്കുറിച്ച് ജോസഫ് ബാപ്റ്റിസ്റ്റ: ദി ഫാതർ ഓഫ് ഹോം റൂൾ ഇൻ ഇന്ത്യ എന്ന പേരിൽ ഒരു പുസ്തകം പുറത്തിറങ്ങി. ഗ്രന്ഥകർത്താവ് കെ ആർ ശിർഷത് മുംബൈയിലെ ലാൽബാഗിൽ ഈ പുസ്തകം പ്രകാശനം ചെയ്തു. ആധുനിക യുവാക്കൾക്ക് ബാപ്റ്റിസ്റ്റ ഒരു മാതൃകയാണെന്ന് പുസ്തകത്തിൽ പറയുന്നു.

## അവലംബം

## കൂടുതൽ വായനക്ക്

Shirsat, K.R. *Joseph Baptista: The Father of Home Rule in India.* 1999.
Shirsat, K.R. *Speeches and Writings of Kaka Joseph Baptista on the Labour Movement of India*. 2000.
## പുറത്തേക്കുള്ള കണ്ണികൾ
*
*East Indians 

വർഗ്ഗം:മുംബൈ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ദുവൂറി സുബ്ബമ്മ

ഇന്ത്യൻ സ്വാതന്ത്ര്യ സമര നേതാക്കളിൽ ഒരാളും വനിതാ കോൺഗ്രസ് കമ്മിറ്റിയുടെ സ്ഥാപകരിലൊരാളും ആയിരുന്നു **ദുവൂറി സുബ്ബമ്മ** (1881 നവംബർ 15 - 31 മേയ് 1964).
## ജീവചരിത്രം
1880-ൽ ആന്ധ്രാപ്രദേശിലെ കിഴക്കൻ ഗോദാവരി ജില്ലയിലെ ദക്ഷാരാമം (ദ്രാക്ഷാരാമം) എന്ന സ്ഥലത്താണ് സുബ്ബമ്മ ജനിച്ചത്. പത്താം വയസ്സിൽ വിവാഹം കഴിച്ചു ഒരു കുട്ടി മണവാട്ടിയായി. വളരെ ചെറുപ്പത്തിൽ തന്നെ വിധവയായ അവർ ഭർത്താവിന്റെ മരണത്തിനു ശേഷം, ബ്രിട്ടീഷ് രാജിനെതിരെ ക്വിറ്റ് ഇന്ത്യ പ്രക്ഷോഭത്തിൽ പങ്കുചേർന്നു. ഉപ്പുസത്യാഗ്രഹത്തിൽ പങ്കെടുക്കുകയും ഇന്ത്യയിലെ ബ്രിട്ടീഷ് ഭരണത്തിൽ നിന്ന് പൂർണ്ണ സ്വാതന്ത്ര്യം ലഭിക്കുന്നതിനുവേണ്ടി വാദിക്കുകയും ചെയ്തു.

1922-ൽ വനിതാ കോൺഗ്രസ് കമ്മിറ്റി സംഘടിപ്പിച്ചു. 1923-ൽ ആന്ധ്രാപ്രദേശിലെ കാക്കിനാടയിൽ ഒരു സമ്മേളനം സംഘടിപ്പിച്ചു. അവിടെ നൂറുകണക്കിനു വനിതകൾ കാക്കിനഡ കോൺഗ്രസ് മഹാസഭയിൽ പങ്കെടുത്തു. ആന്ധ്ര മഹിളാ സഭ സംഘടിപ്പിച്ച സുബ്ബമ്മ, ദേശീയ സ്വാതന്ത്ര്യപ്രസ്ഥാനത്തിൽ സ്ത്രീകളെ പരിശീലിപ്പിക്കുകയും അഭ്യസിപ്പിക്കുകയും ചെയ്തു. ഇന്ത്യൻ സ്വാതന്ത്ര്യ സമരത്തിൽ സ്ത്രീകളുടെ പിന്തുണ വളർത്തുകയായിരുന്നു. സ്ത്രീ ശാക്തീകരണത്തെ പ്രോത്സാഹിപ്പിക്കുന്നതിനായി ആന്ധ്രപ്രദേശിൽ വ്യാപകമായി പ്രവർത്തിച്ചു.  

നാദിം പള്ളി, സുന്ദരം എന്നിവരോടൊപ്പം ചേർന്ന് ഗോതട്ടി മാണിക്യാംബ, ആന്ധ്ര മഹാസഭ , ടി. വരക്ഷ്മമ്മ സംഘടനകൾ സ്ഥാപിക്കാൻ സഹായിച്ചു. നിസ്സഹകരണ പ്രസ്ഥാനത്തിനു വേണ്ടി സുബ്ബമ്മ അറസ്റ്റുചെയ്യുകയും ഒരു വർഷത്തേക്ക് രാജമുണ്ട്രി ജയിലിൽ തടങ്കലിലായി. സാൾട്ട് മാർച്ചിൽ പങ്കെടുത്തതിന് റായിവല്ലൂർ ജയിലിൽ ഒരു വർഷം ചെലവഴിച്ചു.  ഇന്ത്യയിൽ തൊട്ടുകൂടായ്മ നിർമാർജ്ജനം ചെയ്യുന്നതിനായി അവർ അത്ഭുതത്തോടെ സംസാരിക്കുകയും പ്രവർത്തിക്കുകയും ചെയ്തു. 

രാജമുണ്ട്രിയിലെ ഫ്രീഡം പാർക്കിൽ സുബ്ബമ്മയുടെ സ്മാരകം സൂക്ഷിച്ചിട്ടുണ്ട്.

## അവലംബം

വർഗ്ഗം:1881-ൽ ജനിച്ചവർ
വർഗ്ഗം:1964-ൽ മരിച്ചവർ
വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
പുലി തേവർ

## '''പുലി തേവർ'''

ബ്രിട്ടീഷുഭരണത്തിനെതിരെ ആദ്യമായി യുദ്ധം ചെയ്ത ആദ്യകാല തമിഴ് ഭരണാധികാരികളിൽ ഒരാൾ ആയിരിന്നു **പുലി തേവർ**.

1715 സെപ്റ്റംബർ ഒന്നിന് തമിഴ്നാട്ടിലെ തിരുനെൽവേലിയിൽ ജനിച്ച ഇദ്ദേഹം തിരുനെൽവേലിയിലെ ശങ്കരൻ കോവിൽതാലൂക്കിലെ ഒരു നീതിമാനായ ഭരണാധികാരിയായി മാറി. തൻറെ നാടിൻറെ നന്മയ്ക്ക് വേണ്ടി പല കാര്യങ്ങളും അദ്ദേഹം ചെയ്തിരുന്നു. ഇന്ത്യൻ സ്വതന്ത്ര സമര ചരിത്രത്തിലെ മാറ്റി നിർത്താൻ പറ്റാത്ത ഭരണകർത്താവ് ആണ് പുലി തേവർ .

## ഇതും കാണുക
*വീരപാണ്ഡ്യ കട്ടബ്ബൊമ്മൻ
*ഇന്ത്യയുടെ സ്വാതന്ത്ര്യസമരം

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരം തമിഴ്നാട്ടിൽ
വർഗ്ഗം:ബ്രിട്ടീഷ് ഇന്ത്യ
വർഗ്ഗം:1715-ൽ ജനിച്ചവർ
പാരീസ് ഇന്ത്യൻ സൊസൈറ്റി

1905-ൽ മാഡം ഭിക്കാജി കാമ, ബി.എച്ച്. ഗോദ്‌റേജ്, എസ്.ആർ. റാണ എന്നിവരുടെ നേതൃത്വത്തിൽ പാരീസിൽ സ്ഥാപിതമായ ഒരു ഇന്ത്യൻ ദേശീയവാദി സംഘടനയാണ് **പാരീസ് ഇന്ത്യൻ സൊസൈറ്റി**. അതേവർഷം ലണ്ടനിൽ ശ്യാംജി കൃഷ്ണ വർമ്മയുടെ നേതൃത്വത്തിൽ സ്ഥാപിതമായ ഇന്ത്യൻ ഹോം റൂൾ സൊസൈറ്റിയുടെ ഒരു ശാഖയായാണ് ഈ സംഘടന രൂപീകൃതമായത്. ഇന്ത്യാ ഹൗസുമായി ബന്ധമുണ്ടായിരുന്ന ഇന്ത്യൻ ദേശീയവാദികളിൽ പലരും പാരീസ് ഇന്ത്യൻ സൊസൈറ്റിയിൽ പ്രവർത്തിച്ചിട്ടുണ്ട്. വീരേന്ദ്രനാഥ് ചഥോപാധ്യായ, ലാലാ ഹർദയാൽ, എം.പി.ടി. ആചാര്യ, വിനായക് ദാമോദർ സാവർക്കർ, പി.ഓ. മേത്ത, എച്ച്,എം. ഷാ, പി.സി. വർമ്മ എന്നിങ്ങനെ നിരവധി പേർ ഇതിൽ അംഗങ്ങളായിരുന്നു. മാഡം കാമയുടെ ശക്തമായ നേതൃത്വത്തിൽ പ്രവർത്തിച്ചിരുന്ന പാരീസ് ഇന്ത്യാ സൊസൈറ്റിക്ക് ഫ്രാൻസിലും റഷ്യയിലുമുള്ള സോഷ്യലിസ്റ്റ് നേതാക്കളുമായി ബന്ധമുണ്ടായിരുന്നു. 1907-ൽ ജർമ്മനിയിലെ സ്റ്റുട്ട്ഗാർട്ടിൽ രണ്ടാം സോഷ്യലിസ്റ്റ് കോൺഗ്രസിൽ മാഡം ഭിക്കാജി കാമ പങ്കെടുത്തിരുന്നു. ഇന്ത്യയ്ക്കു സ്വയം ഭരണം നൽകണമെന്ന് ആവശ്യപ്പെട്ടുകൊണ്ട് മാഡം കാമ അവിടെ ഇന്ത്യയുടെ പതാക ഉയർത്തി.

1909-ൽ കഴ്സൺ വില്ലി എന്ന ബ്രിട്ടീഷ് ഉദ്യോഗസ്ഥനെ മദൻ ലാൽ ഢീംഗ്ര എന്ന വിപ്ലവകാരി കൊലപ്പെടുത്തിയപ്പോൾ കൂടുതൽ വിപ്ലവകാരികൾക്കായി പോലീസ് അന്വേഷണം ഊർജ്ജിതമാക്കി. ഈ സാഹചര്യത്തിൽ ഇന്ത്യാ ഹൗസിലെ വിപ്ലവകാരികൾക്ക് അഭയം നൽകിയത് പാരീസ് ഇന്ത്യൻ സൊസൈറ്റിയായിരുന്നു. അക്കാലത്ത് ഇന്ത്യക്കു പുറത്തു പ്രവർത്തിച്ചിരുന്ന ഏറ്റവും ശക്തമായ ഇന്ത്യൻ സംഘടനയായിരുന്നു പാരിസ് ഇന്ത്യൻ സൊസൈറ്റി. ഈ സംഘടനയിലേക്ക് യൂറോപ്പിലെ കൂടുതൽ സോഷ്യലിസ്റ്റുകൾ വന്നുകൊണ്ടിരുന്നു. മാർസെലസിൽ വച്ച് വി.ഡി. സാവർക്കർ അറസ്റ്റിലായപ്പോൾ അദ്ദേഹത്തെ ഫ്രാൻസിലേക്കു തിരികെക്കൊണ്ടുവരാൻ ഈ സൊസൈറ്റി ശ്രമിച്ചിരുന്നു. പാരീസ് ഇന്ത്യൻ സൊസൈറ്റിയിലെ അംഗങ്ങൾ പതിവായി യോഗങ്ങൾ കൂടുകയും എല്ലാവർക്കും ആയുധപരിശീലനം നൽകുകയും ചെയ്തിരുന്നു. വിപ്ലവപ്രവർത്തനങ്ങൾ കൂടാതെ വിപ്ലവ പ്രസിദ്ധീകരണങ്ങൾ രചിക്കുന്നതിലും ഇവിടെ പരിശീലനമുണ്ടായിരുന്നു. സംഘടനയിൽ നിന്നു പരിശീലനം നേടിയ പലരും ഇന്ത്യയിൽ വിപ്ലവപ്രവർത്തനങ്ങൾക്കു നേതൃത്വം നൽകി. പാരീസ് ഇന്ത്യൻ സൊസൈറ്റിയുടെ ആഭിമുഖ്യത്തിൽ *[[ബന്ദേ മാതരം (പാരീസ് പ്രസിദ്ധീകരണം)|ബന്ദേ മാതരം]]*, *[[തൽവാർ]]* എന്നീ പ്രസിദ്ധീകരണങ്ങളും പുറത്തിറങ്ങിയിരുന്നു.

## അവലംബം

* .
* .
* .
## കൂടുതൽ വായനയ്ക്ക്
*Bose, Arun. *Indian Revolutionaries Abroad, 1905-1922*. 1971. Bharati Bhawan. 

വർഗ്ഗം:സംഘടനകൾ
വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
ആനന്ദചർലു

സ്വാതന്ത്ര്യസമര സേനാനിയും ഇൻഡ്യൻ നാഷണൽ കോൺഗ്രസിലെ ആദ്യകാല പോരാളികളിലൊരാളുമായിരുന്നു **സർ പാനപാക്കം ആനന്ദചർലു**' CIE (1843-1908)  1891- ൽ ഇന്ത്യൻ നാഷണൽ കോൺഗ്രസ്സിന്റെ നാഗ്‌പൂർ സമ്മേളനത്തിന്റെ പ്രസിഡന്റായിരുന്നു അദ്ദേഹം. 
## ആദ്യകാലം
മദ്രാസ് പ്രസിഡൻസിയിലെ ചിറ്റൂർ ജില്ലയിൽ കട്ടാനാഞ്ചി എന്ന ഗ്രാമത്തിലാണ് ബ്രാഹ്മണ കുടുംബത്തിൽ ആനന്ദചർലു ജനിച്ചത്. ചെറുപ്പത്തിൽത്തന്നെ മദ്രാസ് സിറ്റിയിലേക്ക് താമസം മാറി. കായലി വെങ്കടപതി എന്ന മദ്രാസ് അഭിഭാഷകന്റെ കീഴിൽ അപ്രെന്റീസായി ചേർന്നു . 1869- ൽ മദ്രാസ് ഹൈക്കോടതിയുടെ ചേംബർ അംഗമായിരിക്കെ, ഒരു മുഴുവൻ സമയ അഭിഭാഷകനായി ജോലി ചെയ്തു. 

## നിയമപരമായ ജീവിതം
1869- ൽ മദ്രാസിലെ ഹൈക്കോടതിയിലെ ചേംബർ അംഗമായി ആനന്ദചർലു അംഗമായി. താമസിയാതെ അദ്ദേഹം ഒരു പ്രമുഖ അഭിഭാഷകനായി ഉയർന്ന് ബാർ നേതാവായി നിയമിതനായി. 1899- ൽ മദ്രാസ് അഡ്വക്കേറ്റ് ബോർഡ്സ് അസോസിയേഷൻ ജനിച്ചത് അദ്ദേഹത്തിന്റെ ചേമ്പറുകളിൽ നിന്നായിരുന്നു.

ആനന്ദചാർലുവിന്  റായ് ബഹാദൂറിന്റെ വിവരമനുസരിച്ചാണ്  1897- ൽ അദ്ദേഹം സി.ഐ.ഇ (കമ്പാനിയൻ ഓഫ് ദി ഇന്ത്യൻ സാമ്രാജ്യം) പുരസ്കാരത്തിന് അർഹനായി. അദ്ദേഹത്തിന് നൈറ്റ് പദവി (നൈറ്റ് ഓഫ് ദി ബ്രിട്ടീഷ് എമ്പയർ) ഇല്ലായിരുന്നു. അതിനാൽ സർ പനമ്പാക്കം എന്ന പേരിലറിയാൻ അദ്ദേഹത്തിന് കഴിഞ്ഞില്ല.

## രാഷ്ട്രീയം
തുടക്കം മുതൽ ആനന്ദചർലു രാഷ്ട്രീയത്തിലും ജേർണലിസത്തിലും താൽപര്യമുണ്ടായിരുന്നു. നേറ്റീവ് പബ്ലിക് ഒപിനിയൻ, മദ്രാസി എന്നീ മാസികകളിൽ അദ്ദേഹം പതിവായി സംഭാവന ചെയ്തു. 1878-ൽ ജി. സുബ്രഹ്മണ്യയ്യർ, സി. വീരരാഘവാച്ചാരിയർ എന്നിവരെ ഹിന്ദു ദേശീയതയിൽ സഹായിച്ചു.

1884 -ൽ അദ്ദേഹം ട്രിപ്ലിക്കൻ സാഹിത്യ സൊസൈറ്റി, മദ്രാസ് മഹാരാജാസ് സഭ സ്ഥാപിച്ചു. 1885 -ൽ ബോംബെയിൽ നടന്ന ഇന്ത്യൻ നാഷണൽ കോൺഗ്രസ്സിന്റെ ആദ്യ സമ്മേളനത്തിൽ 72 പ്രതിനിധികളിൽ ഒരാളായിരുന്നു അദ്ദേഹം. നാഗ്പൂരിലും 1891- ൽ ഇന്ത്യൻ നാഷണൽ കോൺഗ്രസ്സിന്റെ സമ്മേളനവേളയിൽ അദ്ദേഹം പ്രസിഡന്റായി തിരഞ്ഞെടുക്കപ്പെട്ടു. 1906- ൽ കോൺഗ്രസ് പിളർന്നപ്പോൾ അദ്ദേഹം മിതവാദികളുടെ പക്ഷത്തായിരുന്നു. എങ്കിലും, പിളർന്നു കഴിഞ്ഞ ഉടനെ അദ്ദേഹം മരിച്ചു. 

## അവലംബം

വർഗ്ഗം:ഇന്ത്യൻ നാഷണൽ കോൺഗ്രസിന്റെ പ്രസിഡന്റുമാർ
വർഗ്ഗം:1843-ൽ ജനിച്ചവർ
വർഗ്ഗം:1908-ൽ മരിച്ചവർ
ടോക്കിയോ കോൺഫറൻസ്

1942 മാർച്ച് 28 മുതൽ 30 വരെ ജപ്പാനിലെ ടോക്കിയോയിൽ വച്ച് ഇന്ത്യൻ ഇൻഡിപെൻഡൻസ് ലീഗ്, ഇന്ത്യൻ നാഷണൽ കൗൺസിൽ, ഇന്ത്യയിലെ ചെറിയ പ്രാദേശിക സംഘടനകൾ ഉൾപ്പെടെയുള്ള സംഘടനകൾ തമ്മിൽ നടത്തിയ കൂടിക്കാഴ്ചയാണ് **ടോക്കിയോ കോൺഫറൻസ്** എന്നറിയപ്പെടുന്നത്.  ഒരു സംയോജിത ഇന്ത്യൻ ഇൻഡിപെൻഡൻസ് ലീഗ് രൂപീകരിക്കാനുള്ള തീരുമാനത്തിന് ടോക്കിയോ കോൺഫറൻസ് സഹായകമായിത്തീർന്നു. റാഷ് ബിഹാരി ബോസ് ആയിരുന്നു ഈ കൂടിക്കാഴ്ചയുടെ പ്രധാന സംഘാടകൻ. ഇന്ത്യൻ സ്വാതന്ത്ര്യസമര പ്രസ്ഥാനത്തിനെ സഹായിക്കുന്നതിനും ഇന്ത്യൻ ദേശീയ നേതാക്കളെ സഹായിക്കുന്നതിനുമായി ജപ്പാനിലെ രാഷ്ട്രീയ - സാമൂഹിക നേതാക്കളെ ഈ സമയം റാഷ് ബിഹാരി ബോസ് പ്രേരിപ്പിച്ചിരുന്നു. ഈ കോൺഫറൻസിൽ വച്ച് തെക്കുകിഴക്കൻ ഏഷ്യയിലെ ഇന്ത്യൻ പ്രസ്ഥാനങ്ങളുടെ നേതാവായും റാഷ് ബിഹാരി ബോസ് തിരഞ്ഞെടുക്കപ്പെടുകയുണ്ടായി. എന്നിരുന്നാലും വ്യക്തമായ തീരുമാനങ്ങൾ എടുക്കുന്ന കാര്യത്തിൽ ടോക്കിയോ കോൺഫറൻസ് പരാജയപ്പെട്ടു. പലതരത്തിലുള്ള പ്രാദേശിക പ്രശ്നങ്ങളും, റാഷ് ബിഹാരി ബോസ് വലിയ പ്രതീക്ഷ പുലർത്തിയിരുന്ന ജപ്പാൻകാർ ഈ സമയം പല വ്യത്യസ്ത മേഖലകളിൽ താൽപ്പര്യം പ്രകടിപ്പിച്ചതും ടോക്കിയോ കോൺഫറൻസിൽ വച്ച് വ്യക്തമായ തീരുമാനങ്ങൾ എടുക്കുന്നതിനുള്ള തടസ്സങ്ങളായിരുന്നു.  കൂടിക്കാഴ്ചയുടെ അവസാനത്തിൽ, ബാങ്കോക്കിൽ വച്ച് വീണ്ടുമൊരു കോൺഫറൻസ് നടത്തി ഒരു സംയോജിത ഇന്ത്യൻ ഇൻഡിപെൻഡൻസ് ലീഗിനെ പ്രഖ്യാപിക്കാൻ തീരുമാനമെടുക്കുകയുണ്ടായി.  റാഷ് ബിഹാരി ബോസിന്റെ നേതൃത്വത്തിലുള്ള ഇന്ത്യൻ സംഘം ആ വർഷം ഏപ്രിൽ തിരിച്ച് സിംഗപ്പൂരിൽ തിരിച്ചെത്തുകയും ചെയ്തു. 

## അവലംബം

## കുറിപ്പുകൾ
*.
*.
*.
*.
*.
* .

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ നാഷണൽ ആർമി
വർഗ്ഗം:1942
വർഗ്ഗം:സംഭവങ്ങൾ
ഇന്ത്യൻ നാഷണൽ കൗൺസിൽ

1941 ഡിസംബറിൽ ബാങ്കോക്കിൽ വച്ച് തായ്‌ലന്റിൽ താമസിച്ചിരുന്ന ഇന്ത്യൻ ദേശീയവാദികൾ രൂപീകരിച്ച ഒരു സംഘടനയാണ് **ഇന്ത്യൻ നാഷണൽ കൗൺസിൽ**.  1941 ഡിസംബർ 22-ന് തായ് - ഭാരത് കൾച്ചർ ലീഗ് എന്ന പ്രസ്ഥാനത്തിൽ നിന്നുമാണ് ഈ സംഘടന രൂപീകൃതമായത്.  ആദ്യ യോഗത്തിൽ വച്ച് ഇന്ത്യൻ നാഷണൽ കൗൺസിലിന്റെ സ്ഥാപക പ്രസിഡന്റായി സ്വാമി സത്യാനന്ദ പുരിയും സ്ഥാപക സെക്രട്ടറിയായി ദേബ്നാഥ് ദാസും തിരഞ്ഞെടുക്കപ്പെട്ടു.  ഇന്ത്യൻ ഇൻഡിപെൻഡൻസ് ലീഗിനോടൊപ്പം ഇന്ത്യൻ സ്വാതന്ത്ര്യസമര പ്രസ്ഥാനത്തിനായുള്ള ജാപ്പനീസ് സഹകരണം ഉറപ്പാക്കുന്നതിനു വേണ്ടിയും ഇന്ത്യൻ നാഷണൽ കൗൺസിൽ പ്രവർത്തിച്ചിട്ടുണ്ടായിരുന്നു. ഈ രണ്ട് സംഘടനകൾ കൂടാതെ മേജർ ഫ്യൂജിവാറ ഇവൈച്ചി നേതത്വം നൽകിക്കൊണ്ടിരുന്ന എഫ് കികാൻ എന്ന സേനയും ജാപ്പനീസ് പിന്തുണ ഉറപ്പാക്കുന്നതിനായി പ്രവർത്തിച്ചിരുന്നു. 

എന്നിരുന്നാലും ഇന്ത്യൻ നാഷണൽ കോൺഗ്രസുമായി ദൃഡമായ ബന്ധം ഇന്ത്യൻ നാഷണൽ കൗൺസിൽ സ്ഥാപിച്ചിരുന്നു. ജാപ്പനീസ് സഹകരണത്തിനുവേണ്ടി ഇന്ത്യൻ നാഷണൽ കോൺഗ്രസിന്റെ സഹായവും ഈ സമയങ്ങളിൽ ഇന്ത്യൻ നാഷണൽ കൗൺസിൽ തേടിയിട്ടുണ്ടായിരുന്നു.  എന്നാൽ ഇന്ത്യൻ ഇൻഡിപെൻഡൻസ് ലീഗുമായി ഇന്ത്യൻ നാഷണൽ കൗൺസിൽ പല അഭിപ്രായഭിന്നതകളും പ്രകടിപ്പിച്ചിരുന്നു. സ്വാമി സത്യാനന്ദ പുരി, കൊറിയയിലെയും ചൈനയിലെയും ടോക്കിയോയുടെ ആന്റി - ഇംപീരിയലിസ്റ്റ് നയങ്ങളുമായി ബന്ധപ്പെട്ട കാര്യങ്ങളെ ചോദ്യം ചെയ്തിരുന്നു.  1942-ൽ ടോക്കിയോയിൽ വച്ച് നടന്ന ടോക്കിയോ കോൺഫറൻസിൽ പങ്കെടുക്കുന്നതിനായി യാത്രചെയ്യവേ ഉണ്ടായ വിമാനാപകടത്തിൽ സ്വാമി സത്യാനന്ദ പുരിയും ഗ്യാനി പ്രീതം സിങ്ങും കൊല്ലപ്പെട്ടു. ഇതിനെത്തുടർന്ന് ടോക്കിയോ കോൺഫറൻസിൽ വച്ച് തെക്കുകിഴക്കൻ ഏഷ്യയിലെ ഇന്ത്യൻ സ്വാതന്ത്ര്യസമര പ്രസ്ഥാനങ്ങളുടെ നേതൃത്വം, റാഷ് ബിഹാരി ബോസ് ഏറ്റെടുക്കുകയുണ്ടായി. ഇതിനുശേഷം നടന്ന ബാങ്കോക്ക് കോൺഫറൻസിലും ഇന്ത്യൻ നാഷണൽ കൗൺസിൽ തങ്ങളുടെ പ്രതിനിധി സംഘത്തെ അയച്ചിരുന്നു. 

## കുറിപ്പുകൾ

## അവലംബം
*.
*.
*.
*.
* .

വർഗ്ഗം:ഇന്ത്യയുടെ സ്വാതന്ത്ര്യസമര പ്രസ്ഥാനങ്ങൾ
വർഗ്ഗം:1941
അസ്പ്ലേനിയം നിഡസ്

**അസ്പ്ലേനിയം നിഡസ്** അസ്പ്ലേനിയേസി ഫേൺ കുടുംബത്തിലെ ഒരു എപ്പിഫൈറ്റിക് സ്പീഷീസ് ആണ്.  കിഴക്കൻ ഓസ്ട്രേലിയ, ഹവായി,  പോളിനേഷ്യ, ക്രിസ്മസ് ദ്വീപ്, ഇന്ത്യ,കിഴക്കൻ ആഫ്രിക്ക എന്നിവിടങ്ങളിലെ തദ്ദേശവാസിയാണ് . **ബേർഡ്സ് നെസ്റ്റ് ഫേൺ**'  (മറ്റു അസ്പ്ലേനിയംസ് പങ്കിട്ട നാമം) അല്ലെങ്കിൽ നെസ്റ്റ് ഫേൺ എന്നും ഇവയെ അറിയപ്പെടുന്നു.

2015 ലെ മോളികുലാർ പഠനത്തിൽ അസ്പ്ലേനിയം നിഡസ് പോളിഫൈറ്റിക് എന്നാണറിയപ്പെടുന്നത്. ചില സ്പീഷീസുകൾ മറ്റുള്ളവയുമായി വളരെ അടുത്ത ബന്ധം പുലർത്തിയിട്ടില്ലെന്നതാണ്.  മഡഗാസ്കർ, വാനൗട്ടു, ന്യൂ ഗ്വിനിയ എന്നിവിടങ്ങളിൽ നിന്നുള്ള എ. നിഡസ് അഭേദ്യമായി പരസ്പരം ബന്ധപ്പെട്ടിരിക്കുന്നു. അതുകൊണ്ടുതന്നെ അതിന്റെ പരിധിയിലുടനീളം സ്പീഷിസുകളുടെ സാമ്പിളുമായി ഒരു പരിഷ്കരിച്ച പതിപ്പ് ടാക്സോണിനെ തരംതിരിക്കാനും നിഗൂഢ സ്പീഷീസുകൾ തിരിച്ചറിയാനും ആവശ്യമാണ്.

## അവലംബങ്ങൾ

## കൂടുതൽ വായനയ്ക്ക്
*  LORENZI, H.; SOUZA, M.S. (2001) *Plantas Ornamentais no Brasil: arbustivas, herbáceas e trepadeiras.* Plantarum 

## ബാഹ്യ ലിങ്കുകൾ

* ''Asplenium'' section - Flora Malesiana Symposium Abstracts

വർഗ്ഗം:ഉദ്യാന സസ്യങ്ങൾ
വർഗ്ഗം:പരാദസസ്യങ്ങൾ
വർഗ്ഗം:പന്നൽച്ചെടികൾ
വർഗ്ഗം:കേരളത്തിലെ സസ്യജാലം
സാന്തെഡെഷിയ എത്യോപിക്ക

**സാന്തെഡെഷിയ എത്യോപിക്ക** (കള്ള ലില്ലി,  അരം ലില്ലി എന്നും അറിയപ്പെടുന്നു)  അരേസീ കുടുംബത്തിലെ ഒരു ഇനം സ്പീഷീസ് ആണ്. ഇത് ലെസോതോ, ദക്ഷിണാഫ്രിക്ക, സ്വാസിലാൻഡ് എന്നിവിടങ്ങളിലെ തദ്ദേശവാസിയാണ്.
## പ്രതീകാത്മകത
സൈന്റ് ഹെലേനയുടെ ദേശീയ പുഷ്പമാണ് സാന്തെഡെഷിയ എത്യോപിക്ക. ഇവിടെ ഇത് വ്യാപകമായി വളരുന്നു. കൂടാതെ, 1926 മുതൽ ഐറിഷ് റിപ്പബ്ലിക്കനസിസത്തിന്റെയും ദേശീയതയുടെയും ഒരു പ്രധാന പ്രതീകമാണിത്. കാരണം, 1916-ലെ ഈസ്റ്റർ കലാപത്തിൽ മരിച്ചവരുടെ സ്മരണാർത്ഥം അത് ഉപയോഗിച്ചുവരുന്നു.

## വിതരണം
തെക്കൻ ആഫ്രിക്കയിൽ പ്രത്യേകിച്ച് ലെസോതോ, മൊസാംബിക്ക്, ദക്ഷിണാഫ്രിക്ക, സ്വാസിലാന്റ് എന്നീ രാജ്യങ്ങളിലെ സ്വദേശിയാണ്. കെനിയ , മദീര , മലാവി, ടാൻസാനിയ, സാമ്പിയ, തീരദേശ കാലിഫോർണിയ, ഓസ്ട്രേലിയ എന്നിവിടങ്ങളിൽ പ്രത്യേകിച്ചും വെസ്റ്റേൺ ഓസ്ട്രേലിയയിൽ ഇത് സ്വാഭാവികമായി കാണപ്പെടുന്നു. അവിടെ ഇതിനെ കീടങ്ങൾക്കെതിരായുള്ള കളയായി തരംതിരിച്ചിരിക്കുന്നു. കൾട്ടിവർ 'ഗ്രീൻ ഗോഡെസ്സ്' ന്യൂസിലാന്റ് നാഷണൽ പെസ്റ്റ് പ്ലാന്റ് അക്കോർഡിലെ പട്ടികയിൽ ഉൾപ്പെട്ടിരിക്കുന്നു. ഇതിന്റെ കൃഷി, വിൽപ്പന, വിതരണം എന്നിവയെ നിരോധിച്ചിരിക്കുന്നു.
## ചിത്രശാല

File:Zantedeschia aethiopica.jpg|White
File:Zantedeschia aethiopica (arum).JPG|Emerging leaf growth
File:Cheverny26.jpg|Leaves and inflorescence
File:Funchal - Zantedeschia aethiopica IMG 1904.JPG|Funchal
File:Aronskelk (Zantedeschia aethiopica) 02.JPG|Seeds of *Z. aethiopica*


## അവലംബം

## ബാഹ്യ ലിങ്കുകൾ

* 
* *Botanicas Annuals & Perennials*, Random House, Sydney, 2005, 

വർഗ്ഗം:ഉദ്യാന സസ്യങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:സാന്തെഡെഷിയ
വർഗ്ഗം:കേരളത്തിലെ സസ്യജാലം
പിയോണിയ ഒഫിഷിനാലിസ്

**പിയോണിയ ഒഫിഷിനാലിസ്** കോമൺ പിയോണി അല്ലെങ്കിൽ ഗാർഡൻ പിയോണി എന്നും അറിയപ്പെടുന്നു. പിയോണിയേസി കുടുംബത്തിലെ പൂച്ചെടികളുടെ ഒരു ഇനം ആണ് പിയോണിയ. ഫ്രാൻസ്, സ്വിറ്റ്സർലാന്റ്, ഇറ്റലി എന്നിവിടങ്ങളിലെ.സ്വദേശിയാണ്.  ഇത് 60-70 സെന്റിമീറ്റർ (24-28 ഇഞ്ച്) വരെ വളരുന്ന കുറ്റിച്ചെടി വിഭാഗത്തിൽപ്പെടുന്ന ഒരു ഔഷധസസ്യമാണ്. വസന്തത്തിന്റെ അവസാനമാണ് (മേയ് മാസത്തിൽ വടക്കൻ അർദ്ധഗോളത്തിൽ)  ഇതിൽ പൂക്കളുണ്ടാകുന്നത്.

പിയോണിയ ഒഫിഷിനാലിസ് ആദ്യം ഔഷധ ആവശ്യങ്ങൾക്ക് ഉപയോഗിച്ചിരുന്നു, പിന്നീട് ഒരു അലങ്കാരസസ്യമായി വളർത്തി. ഇപ്പോൾ പല ഇനങ്ങളും ഹോർട്ടികൾച്ചറിൽ  ഉപയോഗിക്കുന്നുണ്ട്. പിയോണിയ ഒഫിഷിനാലിസ് യൂറോപ്പിലെ കാടുകളിൽ ഇപ്പോഴും കണ്ടുവരുന്നുണ്ട്. 

*റുബ്ര പ്ലേന* (ഡീപ് ക്രീസൺ ഡബിൾ ഫ്ളവർ) എന്ന കൾട്ടിവറാണ് റോയൽ ഹോർട്ടിക്കൽ കൾച്ചറൽ സൊസൈറ്റി ഗാർഡൻ മെറിറ്റ് അവാർഡ് സ്വന്തമാക്കിയത്. 

## അവലംബം

## ബാഹ്യ ലിങ്കുകൾ
* 
* 

വർഗ്ഗം:യൂറോപ്പിലെ സസ്യജാലം
വർഗ്ഗം:ഔഷധസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സപുഷ്പികൾ
വർഗ്ഗം:അലങ്കാരസസ്യങ്ങൾ
മോഹിത് മോയിട്ര

1930- കളിലെ ഇന്ത്യൻ സ്വാതന്ത്ര്യ സമര സേനാനിയും ഒരു വിപ്ലവകാരിയും ആയിരുന്നു **മോഹിത് മോഹൻ മോയിട്ര**. 

## ആദ്യകാലം
മോഹൻ മോയിട്ര ബംഗ്ലാദേശിലെ പാബ്നയിലെ നട്ൻ ഭാരൻഗയിൽ ഹേംചന്ദ്ര മോയിട്രയുടെ മകനായി ജനിച്ചു.   

## വിപ്ലവ പ്രവർത്തനങ്ങൾ
മോഹൻ മോയിട്ര ജുഗന്തർ പാർട്ടി റാംഗ്പുർ ഗ്രൂപ്പിന്റെ ഭാഗമായിരുന്നു. 1932 ഫെബ്രുവരി 2 ന് കൊൽക്കത്തയിൽ ആയുധനിയമവുമായി ബന്ധപ്പെട്ട് അറസ്റ്റിലായി. പോലീസ് അദ്ദേഹത്തിന്റെ വീട്ടിൽ നിന്നും റിവോൾവറും വെടിയുണ്ടയും കണ്ടെത്തിയതിനെ തുടർന്ന് ആൻഡമാൻ ദ്വീപിലെ സെല്ലുലാർ ജയിലിലേക്ക് അഞ്ചു വർഷത്തേക്ക് നാടുകടത്തപ്പെട്ടു.

മഹാവീർ സിംഗ് (രണ്ടാം ലാഹോർ ഗൂഢാലോചനക്കേസിൽ ശിക്ഷിക്കപ്പെട്ടത്), മോഹൻ കിഷോർ, നമദാസ് (ആയുധനിയമപ്രകാരം കേസിൽ) മറ്റു 30 പേർ എന്നിവരോടൊപ്പം തടവുകാരോടുള്ള മനുഷ്യത്വരഹിതമായ നടപടിക്കെതിരെ പ്രതിഷേധിക്കുന്നതിനായി 1933- ലെ ഹംഗർ സ്ട്രൈക്കിൽ പങ്കെടുത്തു . 

## മരണം
1933 മേയ് 28-ന് രക്തസാക്ഷിയാകാൻ നിർബന്ധിതനായി. മഹാവീരനും മോഹൻ കിഷോർ നമദാസും ഹംഗർ സമരത്തിൽ കൊല്ലപ്പെട്ടു . 

## അവലംബം

വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:1933-ൽ മരിച്ചവർ
യൂസഫ് മെഹർ ആലി

ഇന്ത്യൻ സ്വാതന്ത്ര്യ സമര സേനാനിയും സോഷ്യലിസ്റ്റ് നേതാവുമായിരുന്നു **യൂഫഫ് മെഹർ ആലി** (സെപ്റ്റംബർ 23, 1903 - ജൂലൈ 2, 1950). 1942 ൽ അദ്ദേഹം യെർവാഡ സെൻട്രൽ ജയിലിൽ ആയിരിക്കുബോൾ ബോംബെ നഗര മേയർ ആയി തിരഞ്ഞെടുക്കപ്പെട്ടു.

നാഷണൽ മിത്ര, ബോംബെ യൂത്ത് ലീഗ്, കോൺഗ്രസ് സോഷ്യലിസ്റ്റ് പാർട്ടി  എന്നി സംഘടകളുടെ സ്ഥാപകൻ കൂടി ആണ് അദ്ദേഹം. നിരവധി ട്രേഡ് യൂണിയൻ പ്രസ്ഥാനങ്ങളും വഹിച്ചിരുന്നു.Quit India എന്ന മുദ്രാവാക്യം ഇദ്ദേഹത്തിൻ്റെ സംഭാവനയാണ് '

## കൃതികളുടെ പട്ടിക

# *What to Read: A Study Syllabus* (1937)
# *Leaders of India* (1942)
# *A Trip to Pakistan* (1944)
# *The Modern World: A Political Study Syllabus, Part 1* (1945)
# *The Price of Liberty* (1948)
# *Underground Movement*(1942)

## അവലംബം

വർഗ്ഗം:1903-ൽ ജനിച്ചവർ
വർഗ്ഗം:1950-ൽ മരിച്ചവർ
വർഗ്ഗം:ഇന്ത്യൻ മുസ്ലിങ്ങൾ
വർഗ്ഗം:ഇന്ത്യൻ രാഷ്ട്രീയപ്രവർത്തകർ - അപൂർണ്ണലേഖനങ്ങൾ
ക്രിസ്തുമസ് ഡേ പ്ലോട്ട്

1909- ൽ ഇന്ത്യൻ വിപ്ലവ പ്രസ്ഥാനത്തിന്റെ ആദ്യത്തെ ഗൂഢാലോചനയാണ് **ക്രിസ്തുമസ് ഡേ പ്ലോട്ട്** വർഷാവസാന അവധി ദിനങ്ങളിൽ, ബംഗാൾ ഗവർണർ വൈസ്രോയിയുടെയും കമാൻഡർ ഇൻ ചീഫും തലസ്ഥാനത്തുള്ള എല്ലാ ഉന്നത സ്ഥാനക്കാരും ഉദ്യോഗസ്ഥരുടെയും (കൽക്കത്ത).സാന്നിധ്യത്തിൽ ഒരു ബോൾ റൂമിൽ സംഘടിച്ചു. പത്താമത് ജറ്റ് റെജിമെന്റിന് സുരക്ഷയുടെ ചുമതലയായിരുന്നു.  ജതീന്ദ്രനാഥ് മുഖർജിയുടെ പ്രചോദനം, കൊളോണിയൽ ഗവൺമെന്റിനെ നശിപ്പിക്കാൻ അതിന്റെ പടയാളികൾ ബാൾ റൂം തകർക്കാനും പ്രതിരോധിക്കാനും തീരുമാനിച്ചു. 1910 ഫെബ്രുവരി 6-ന് ലോകമാന്യതിലകന്റെ സുഹൃത്തായ  വോൺ ക്ലെം തന്റെ മുൻഗാമിയായ  ഓട്ടൊയുമായി (വില്യം ഓസ്കറോവിച്ച്), റഷ്യൻ കോൺസൽ ജനറൽ മാർ അർസനീവ്, രാജ്യത്ത് ഒരു പൊതു ചിന്താശൂന്യമായ മനോഭാവം പ്രകടിപ്പിക്കാനാണ് ഉദ്ദേശിച്ചതെന്ന് സെന്റ് പീറ്റേഴ്സ്ബർഗിന് എഴുതി. അതിലൂടെ, വിപ്ലവകാരികൾക്ക് തങ്ങളുടെ കൈകളിലെ അധികാരത്തെ ഏറ്റെടുക്കാൻ അവസരം നൽകുന്നു. ആർ. സി. മജൂംദാർ പറയുന്ന പ്രകാരം, "പോലീസ് ഒന്നും സംശയിച്ചല്ല. അവരുടെ പടയോട്ടങ്ങളിൽ ഒരാൾ ഒറ്റിക്കൊടുക്കുന്ന അട്ടിമറിക്ക് അധികാരികളെ വിവരമറിയിച്ചതിന് ശേഷം അവർക്ക് എന്തു സംഭവിക്കുമായിരുന്നു എന്ന് പറയാനാകില്ല. 

രണ്ടാം ലോകമഹായുദ്ധസമയത്ത് ബംഗാളിൽ ഒരു ജർമൻ ആയുധവും പിന്തുണയും തുടങ്ങാൻ രണ്ടാം ക്രിസ്തുമസ് ദിനാഘോഷം നടന്നു. 1915- ലെ ക്രിസ്മസ് ദിനത്തിനായി ഷെഡ്യൂൾ ചെയ്തു, ബംഗാളി ഇന്ത്യൻ വിപ്ലവകാരിയായ ജതീന്ദ്രനാഥ് മുഖർജിയുടെ കീഴിൽ ജുഗന്തർ ഗ്രൂപ്പിന്റെ നേതൃത്വത്തിൽ പദ്ധതി നടപ്പാക്കപ്പെട്ടു. ബ്രിട്ടീഷ് കോളനിയായ ബർമയുടെയും സിയാം  ഭരണകൂടവും ഗദ്ദർ പാർട്ടിയുടെ നേതൃത്വത്തിൽ ഏകീകൃത കലാപവും സംഘടിപ്പിച്ചു. തെക്കേ ഇന്ത്യൻ നഗരമായ മദ്രാസിൽ ഒരു ജർമൻ റെയ്ഡിലും ആന്തമാൻ ദ്വീപിലെ ബ്രിട്ടീഷ് കോളനിയുമായും സംഘടിപ്പിച്ചു. ഈ കോട്ടയുടെ ലക്ഷ്യം ഫോർട്ട് വില്യം പിടിച്ചെടുക്കുകയായിരുന്നു. ബംഗാൾ ഒറ്റപ്പെടുത്തി, കൽകട്ട തലസ്ഥാന നഗരം പിടിച്ചെടുത്തു. പിന്നീട് ഇന്ത്യൻ വിപ്ലവത്തിന് ഒരു നിലപാടെടുത്തു. യുദ്ധാനന്തരം ഇന്ത്യൻ ദേശീയവാദികളുടെ കീഴിൽ പരസ്പരബന്ധിതമായ പാൻ-ഇന്ത്യൻ കലാപത്തിന്റെ രണ്ടാം പദ്ധതികളിലൊന്നാണ് ക്രിസ്മസ് ദിന ഗൂഢാലോചന. ബെർലിനിൽ ജർമ്മൻകാർ സ്ഥാപിച്ച, വടക്കേ അമേരിക്കയിലെ ഗദ്ദർ പാർട്ടി, ജർമ്മൻ വിദേശകാര്യ ഓഫീസ് എന്നിവ അദ്ദേഹം സ്ഥാപിച്ചു. യൂറോപ്പിലും ദക്ഷിണ പൂർവേഷ്യയിലും ജർമ്മനിയും ഇന്ത്യക്കാരും ഇരട്ട ഏജൻസികളിലൂടെ ബ്രിട്ടീഷ് രഹസ്യാന്വേഷണം കണ്ടെത്തിയതിനെത്തുടർന്ന് ഈ ഗൂഢാലോചനയുടെ അവസാനമായി.

## പശ്ചാത്തലം
## യുദ്ധാനന്തര കാലത്തെ സംഭവവികാസങ്ങൾ
## ഒന്നാം ലോക മഹായുദ്ധം
## ക്രിസ്തുമസ് ദിന പര്യടനം
## ഉച്ചാരണം
**ജതിൻ മുഖർജിയുടെ മരണം** 
**സയാം ബർമ പദ്ധതി** 
## അടിക്കുറിപ്പുകൾ

## അവലംബം
* 
*
*
* 
*
*
*
*.

*
*
*
*

വർഗ്ഗം:അനുശീലൻ സമിതി
വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
വർഗ്ഗം:ഹിന്ദു-ജർമ്മൻ ഗൂഢാലോചന
രാജ സുബോധ് ചന്ദ്ര മാലിക്

**രാജ സുബോധ് മാലിക്** എന്നുമറിയപ്പെട്ടിരുന്ന **രാജ സുബോധ് ചന്ദ്ര ബാസു മാലിക്** (ജനനം: 9 ഫെബ്രുവരി 1879 - 14 നവംബർ 1920), ബംഗാളിലെ ഇൻഡ്യൻ വ്യവസായിയും, മനുഷ്യാവകാശപ്രവർത്തകനും ദേശീയവാദിയുമായിരുന്നു. ബംഗാൾ നാഷണൽ കോളേജിന്റെ സഹസ്ഥാപകരിലൊരാളായ ദേശീയവാദ ബുദ്ധിജീവിയായാണ് മാലിക് അറിയപ്പെട്ടിരുന്നത്. അരബിന്ദോ ഘോഷുമായി അടുത്തിടപഴകിയ അദ്ദേഹം വന്ദേ മാതരം ഉൾപ്പെടെയുള്ള ദേശീയവാദ പ്രസിദ്ധീകരണങ്ങൾക്ക് ധനസഹായം നൽകിയിരുന്നു.

കൊൽക്കത്തയിലെ പാടൽദംഗയുടെ പ്രബോധ് ചന്ദ്ര ബാസു മാലികിന്റെ മകനായി ജനിച്ചു. 1900- ൽ കേംബ്രിഡ്ജിലെ ട്രിനിറ്റി കോളജിൽ ഫൈൻ ആർട്സിൽ എൻറോൾ ചെയ്യുന്നതിനു മുൻപ് സെന്റ് 	സേവിയേഴ്സ് കോളേജിൽ നിന്നും പ്രസിഡൻസി കോളേജ് ഓഫ് കൊൽക്കത്തയിൽ നിന്നും യൂണിവേഴ്സിറ്റി പഠനങ്ങൾ നടത്തി.  

യൂണിവേഴ്സിറ്റി പഠനങ്ങൾ പൂർത്തിയാക്കിയതിനുമുൻപ് അദ്ദേഹം ഇംഗ്ലണ്ടിൽ നിന്നും മടങ്ങിയെത്തി, ഉടനെ ദേശീയപ്രസ്ഥാനത്തിലേക്ക് പ്രവേശിച്ചു. കൊൽക്കത്ത]യിലെ വെല്ലിംഗ്ടൺ സ്ക്വയറിലെ പാലഷ്യൽ ഭവനം രാഷ്ട്രീയ പ്രവർത്തനത്തിന്റെ ഒരു പ്രധാന കേന്ദ്രമായി മാറി. 1906-ൽ മാലിക് ബംഗാളിലെ മുൻനിര  മിഷൻ പ്രവർത്തകരിൽ ഒരാളായിരുന്നു. ഉന്നത വിദ്യാഭ്യാസ രംഗത്ത് ദേശീയവുമായ വിദ്യാഭ്യാസം പ്രോത്സാഹിപ്പിക്കുന്നതിനായി നാഷണൽ കൗൺസിൽ ഫോർ എഡ്യൂക്കേഷൻ സ്ഥാപിച്ചു. ബംഗാൾ നാഷണൽ കോളേജ് സ്ഥാപിക്കാൻ 100,000 രൂപ സംഭാവന ചെയ്തു. ലൈഫ് ഓഫ് ഏഷ്യ ഇൻഷുറൻസ് കമ്പനി സ്ഥാപിച്ചു.മാലികിന്റെ രാഷ്ട്രീയ പ്രവർത്തനങ്ങൾ അദ്ദേഹത്തെ രാജ എന്ന സ്ഥാനപ്പേര് സമ്പാദിച്ചു. 1908 -ൽ  അലിപോർ ബോംബ് ഗൂഢാലോചന നടക്കുമ്പോൾ അദ്ദേഹം നാടുകടത്തപ്പെട്ടു. മാലികിന്റെ നാഷണലിസ്റ്റ് പ്രവർത്തനവും പ്രസ്ഥാനത്തിന്റെ ഉദാര പിന്തുണയും അദ്ദേഹത്തെ നാട്ടുകാർ വെല്ലിംഗ്ടൺ സ്ക്വയറിലെ പാലഷ്യൽ ഭവനം സ്ഥിതിചെയ്യുന്ന സ്ഥലം *രാജ സുബോധ് മാലിക് സ്ക്വയർ* എന്ന് പുനർനാമകരണം ചെയ്തു. ബംഗാൾ നാഷണൽ കോളേജിൽ നിന്നും ജാദവ്പൂർ യൂണിവേഴ്സിറ്റി റോഡ് ഇപ്പോൾ *രാജ സുബോധ് മാലിക് റോഡ്* എന്ന് അറിയപ്പെടുന്നു.
## അവലംബം

* 

## കൂടുതൽ വായനയ്ക്ക്
Raja Subodh Chandra Mallik and his times. By Amalendu De. National Council of Education, Bengal. 1996 
http://www.aurobindo.ru/persons/00089_e.htm 

വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും
വർഗ്ഗം:1879-ൽ ജനിച്ചവർ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:1920-ൽ മരിച്ചവർ
വർഗ്ഗം:അനുശീലൻ സമിതി
വർഗ്ഗം:കൊൽക്കത്തയിൽ നിന്നുള്ള രാഷ്ട്രീയപ്രവർത്തകർ
വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ
ആസാദ് ഹിന്ദ് റേഡിയോ

1942 ൽ ജർമ്മനിയിൽ നേതാജി സുഭാഷ് ചന്ദ്ര ബോസിന്റെ നേതൃത്വത്തിൽ സ്വാതന്ത്ര്യത്തിനായി പൊരുതാൻ ഇന്ത്യക്കാരെ പ്രോത്സാഹിപ്പിക്കുന്നതിനുവേണ്ടി ആരംഭിച്ച ഒരു പ്രചരണ റേഡിയോ സേവനമായിരുന്നു **ആസാദ് ഹിന്ദ് റേഡിയോ**. ജർമ്മനി ആസ്ഥാനമായിരുന്നെങ്കിലും പിന്നീട് സിംഗപ്പൂരിലേക്കും തെക്കുകിഴക്കൻ ഏഷ്യയിലെ യുദ്ധാനന്തരം റങ്കൂൺ എന്നിവിടങ്ങളിലേക്ക് മാറ്റി. നേതാജിയുടെ തെക്കുകിഴക്കൻ ഏഷ്യയിലേക്കുള്ള യാത്ര പ്രമാണിച്ച്  ജർമൻ പ്രവർത്തനങ്ങൾ ജർമനിലെ ഇന്ത്യൻ ലീജിയൺ തലവനും അർസി ഹുകുമേറ്റ് ആസാദ് ഹിന്ദിന്റെ മുൻ അംബാസഡറുമായിരുന്ന എ.സി.എൻ. നമ്പ്യാരിന്റെ നേതൃത്വത്തിൽ തുടർന്നു.    

ഇംഗ്ലീഷ്, ഹിന്ദി, തമിഴ്, ബംഗാളി, മറാത്തി, പഞ്ചാബി, പഷ്തു, ഉർദു എന്നീ ഭാഷകളിലായി പ്രതിവാര വാർത്താ ബുള്ളറ്റിനുകൾ വോളന്റിയേഴ്സിനുവേണ്ടി സംപ്രേഷണം ചെയ്തു​. ജർമ്മനിയിലെ ഇന്ത്യൻ ലീജിയണിനും തെക്കുകിഴക്കൻ ഏഷ്യയിലെ ഇന്ത്യൻ നാഷണൽ ആർമിയിലുമായുള്ള ബഹുഭൂരിപക്ഷം വോളണ്ടിയർമാരും ഈ ഇന്ത്യൻ ഭാഷകൾ മാത്രമാണ് സംസാരിച്ചിരുന്നത്​. 

അനുബന്ധ റേഡിയോ സ്റ്റേഷനുകളുടെ പ്രക്ഷേപണത്തെ എതിർക്കാൻ ആസാദ് ഹിന്ദ് റേഡിയോ ശ്രമിച്ചു. ആസാദ് ഹിന്ദ് റേഡിയോയിലൂടെ നേതാജി ബ്രിട്ടീഷ് ബ്രോഡ്കാസ്റ്റിംഗ് കോർപ്പറേഷനെ​ *ബ്ലഫ് ആൻഡ് ബ്ളസ്റ്റർ കോർപ്പറേഷൻ* എന്നും ആൾ ഇന്ത്യ റേഡിയോയെ *ആന്റി ഇന്ത്യ റേഡിയോ* എന്നും പറഞ്ഞു.

## അവലംബം

## പുറത്തേയ്ക്കുള്ള കണ്ണികൾ
ആസാദ് ഹിന്ദ് റേഡിയോയിലെ നേതാജിയുടെ പ്രസംഗങ്ങൾ:
* Voice of Netaji from Tokyo in 1943
* Speeches of Netaji on Azad Hind Radio

വർഗ്ഗം:ആസാദ് ഹിന്ദ്
വർഗ്ഗം:സുഭാസ് ചന്ദ്ര ബോസ്
വർഗ്ഗം:റേഡിയോ നിലയങ്ങൾ
സത്യേന്ദ്ര ചന്ദ്ര മിത്ര

1916-ൽ യുഗാന്തർ പാർട്ടിയിൽ ഒരു വിപ്ലവകാരിയെന്ന നിലയിൽ രാഷ്ട്രീയജീവിതം ആരംഭിച്ച ഒരു സ്വാതന്ത്ര്യ സമര സേനാനിയായിരുന്നു **സത്യേന്ദ്ര ചന്ദ്ര മിത്ര** (23 ഡിസംബർ 1888 - ഒക്ടോബർ 27, 1942). കേന്ദ്ര നിയമസഭയിലെ സ്വരാജ് പാർട്ടിയിൽ ചീഫ് വിപ്പ് ആയി തിരഞ്ഞെടുക്കപ്പെട്ടു. പിന്നീട് ബർമ്മയിലെ മൻഡാല ജയിലിൽ നേതാജി സുഭാഷ് ചന്ദ്രബോസിനൊപ്പം ജയിലിലടയ്ക്കപ്പെട്ടു (1923-25). 1927-ൽ ഇദ്ദേഹം സെൻട്രൽ ലെജിസ്ലേറ്റീവ് അസംബ്ലിയിലേക്ക് തിരഞ്ഞെടുക്കപ്പെട്ടു. 1927-28-ൽ പാർലമെന്ററി അംഗങ്ങൾ ചേർന്ന് പ്രായപൂർത്തിയായ പെൺകുട്ടികളെയും ആൺകുട്ടികളെയും വിവാഹം കഴിക്കാൻ തയ്യാറാക്കുകയും അംഗീകരിക്കുകയും ചെയ്തു. 11929-ൽ ശൈശവ വിവാഹ നിരോധന നിയമമായി ഇത് മാറി. സാർഡ നിയമമായിട്ടാണ് ഇത് അറിയപ്പെടുന്നത്. പിന്നീട് 1937-ൽ ബംഗാൾ ലെജിസ്ലേറ്റീവ് കൗൺസിലിന്റെ പ്രസിഡന്റായി. ഇത് ബംഗാൾ നിയമനിർമ്മാണത്തിന്റെ ഉപരിസഭയായിരുന്നു. 1942 ഒക്ടോബർ 27-നാണ് ഇദ്ദേഹം മരിച്ചത്. ഭാര്യ ഉമമിത്രയ്ക്കു പിന്നിലായി ഒരേ ഒരു മകൻ അരോട്ടി ദത്തും മരണമടഞ്ഞു..

## അവലംബം

വർഗ്ഗം:1888-ൽ ജനിച്ചവർ
വർഗ്ഗം:1942-ൽ മരിച്ചവർ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
ആസാദ് ഹിന്ദ് സ്റ്റാമ്പുകൾ

വലത്ത്‌|ലഘുചിത്രം|Five of the different designs used. The high value 1+2 rupee is not shown.
1943 ൽ നാസി ജർമനിയിൽ സുഭാഷ് ചന്ദ്രബോസിന്റെ ആസാദ് ഹിന്ദ് (ഇന്ത്യൻ നാഷണൽ ആർമി) ന് വേണ്ടി നിർമ്മിച്ച ആറു വ്യത്യസ്ത രൂപകൽപ്പനകളിൽ ചെയ്ത സിൻഡ്രല്ല സ്റ്റാമ്പുകളുടെ ഒരു കൂട്ടമാണ് **ആസാദ് ഹിന്ദ് സ്റ്റാമ്പുകൾ**. ഇന്ത്യൻ തപാൽ വകുപ്പ് ഈ ഉപയോഗിക്കാത്ത ആറു ആസാദ് ഹിന്ദ് സ്റ്റാമ്പുകളും "ഇന്ത്യാസ് ഫ്രീഡം സ്ട്രഗിൾ ത്രോ ഇന്ത്യ പോസ്റ്റേജ് സ്റ്റാമ്പ്സ്" (India's Freedom Struggle through India Postage Stamps) അനുസ്മരണ പുസ്തകത്തിൽ ഉൾപ്പെടുത്തിയിട്ടുണ്ട്.

## പശ്ചാത്തലം
വെർണർ, മരിയ വോൺ ആക്സ്സ്റ്റർ-ഹൗഡ്ലാസ് എന്നിവരാണ് സുഭാഷ് ചന്ദ്രബോസിന്റെ ആശയത്തിൽ ഈ സ്റ്റാമ്പ് രൂപകൽപന ചെയ്തിരിക്കുന്നത്.

## സ്റ്റാമ്പുകൾ
ആസാദ് ഹിന്ദ് സ്റ്റാമ്പുകളിലെ രൂപകൽപ്പനകൾ
* 1+1 അണ സ്റ്റാമ്പിൽ ജർമൻ MG34 മെഷീൻ ഗൺ ഉപയോഗിച്ച് ഒരു ഇന്ത്യൻ സിഖ് സൈനികൻ വെടിവയ്ക്കുന്നതു ചിത്രീകരിച്ചിരിക്കുന്നു.
* 1/2 അണ, 1 അണ, 2+2 അണ സ്റ്റാമ്പുകളിൽ ഒരു കലപ്പയും പശ്ചാത്തലത്തിൽ പാടം ഉഴുതുന്ന കർഷകനെയും ചിത്രീകരിച്ചിരിക്കുന്നു. 
* 2½ അണ, 2½+2½ അണ സ്റ്റാമ്പുകളിൽ ഇന്ത്യൻ സ്ത്രീ ചർക്കയിൽ നൂൽനൂൽക്കുന്നത് ചിത്രീകരിച്ചിരിക്കുന്നു.
* 3+3 അണയിൽ മുറിവേറ്റ പടയാളിയെ ആശ്വസിപ്പിക്കുന്ന ഒരു നഴ്സിനെ ചിത്രീകരിച്ചിരിക്കുന്നു.
* 8+12 അണ, 12 അണ+1 രൂപ തുടങ്ങിയവയിൽ ഛിന്നഭിന്നമായ ചങ്ങലകളെ ഇന്ത്യയുടെ ഭൂപടത്തിൽ ചിത്രീകരിച്ചിരിക്കുന്നു. 
* 1+2 രൂപ സ്റ്റാമ്പിൽ മൂന്ന് ഐ.എൻ.എ. സൈനികർ (ഒരാൾ സിഖ്, മറ്റു രണ്ടുപേർ ഹിന്ദുവും മുസ്ലീമും) ആസാദ് ഹിന്ദിന്റെ പതാകയോടൊപ്പം  ചിത്രീകരിച്ചിരിക്കുന്നു.

ബെർലിനിലെ ഗവൺമെന്റ് പ്രിന്റിങ് ബ്യൂറോയിലെ റൈച്സ്ഡ്രക്രിയിൽ എല്ലാ സ്റ്റാമ്പുകളും ഫോട്ടോഗ്രേവറിലൂടെ 100 ഷീറ്റുകളിൽ അച്ചടിച്ചു. ഓരോ മൂല്യവും വ്യത്യസ്തമായ നിറത്തിലാണ് അച്ചടിച്ചത്. 1 + 2 രൂപ സ്റ്റാമ്പ് ഒരു മൾട്ടി-വർണ്ണ ഡിസൈൻ ആയി രൂപകൽപ്പന ചെയ്തിട്ടുള്ളതാണ്.

## ഇവയും കാണുക

* ആസാദ് ഹിന്ദ്
* ഇന്ത്യൻ നാഷണൽ ആർമി

## അവലംബം

## ഉറവിടങ്ങൾ
* "Pastimes; Stamps" by Barth Healey in the *New York Times*, 3 December 1989.
* "Indian Legion Stamps and Postal History " in *Introduction to Foreign Legion Stamps and Postal History*.
* *Michel Deutschland-Spezial 1998*, Schwaneberger Verlag GmbH, Munich, 1988.

വർഗ്ഗം:ഇന്ത്യൻ നാഷണൽ ആർമി
വർഗ്ഗം:സുഭാസ് ചന്ദ്ര ബോസ്
വർഗ്ഗം:ആസാദ് ഹിന്ദ്
വർഗ്ഗം:സിൻഡ്രെല്ല സ്റ്റാമ്പുകൾ
ഗണേഷ് ഘോഷ്

**ഗണേഷ് ഘോഷ്** ( ബംഗാളി : গণেশ ঘোষ ) (22 ജൂൺ 1900 - ഒക്ടോബർ 16, 1994) ബംഗാളി ഇന്ത്യൻ സ്വാതന്ത്ര്യ സമര സേനാനിയും വിപ്ലവകാരിയും രാഷ്ട്രീയക്കാരനുമായിരുന്നു. 

## ജീവചരിത്രം
ബംഗ്ലാദേശിലെ ചിറ്റഗോംഗിൽ നിന്നുള്ള ഗണേഷ് ഘോഷ്. 1922-ൽ കൽക്കട്ടയിലെ ബംഗാൾ ടെക്നിക്കൽ ഇൻസ്റ്റിറ്റ്യൂട്ടിൽ പ്രവേശനം നേടി. പിന്നീട് ചിറ്റഗോംഗ് യുഗാന്തർ പാർട്ടിയിൽ അംഗമായി. ചിറ്റഗോംഗ് ആയുധ റെയ്ഡിൽ , സൂര്യ സെന്നും മറ്റു വിപ്ലവകാരികളുമായും 1930 ഏപ്രിൽ 18 ന് അദ്ദേഹം പങ്കെടുത്തു. ചിറ്റഗോംഗിൽ നിന്ന് പലായനം ചെയ്ത് ഹൂഗ്ലിയിലെ ചന്ദൻ നഗറിൽ അഭയം പ്രാപിച്ചു. ഏതാനും ദിവസം കഴിഞ്ഞ്, പോലീസ് കമ്മീഷണർ ചാൾസ് ടെഗാർട്ട് ചന്ദൻ നഗറിലെ സുരക്ഷിത കേന്ദ്രം ആക്രമിക്കുകയും അദ്ദേഹത്തെ അറസ്റ്റ് ചെയ്യുകയും ചെയ്തു. അറസ്റ്റ് ചെയ്യപ്പെട്ട സമയത്ത് ഒരു യുവാവായ വിപ്ലവകാരി ജിബാൻ ഘോഷാൽ അലിയാസ് മഖൻ എന്നയാളെ പോലീസ് കൊലപ്പെടുത്തി.

1932- ൽ വിചാരണക്കു ശേഷം ഗണേഷ് ഘോഷ് നാടുകടത്തുകയും പോർട്ട് ബ്ലെയറിലെ സെല്ലുലാർ ജയിലിലേക്ക് അയയ്ക്കുകയും ചെയ്തു. 1946 -ൽ ജയിലിൽ നിന്ന് പുറത്തിറങ്ങിയ ശേഷം കമ്യൂണിസ്റ്റ് രാഷ്ട്രീയത്തിൽ ചേർന്ന് കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ അംഗമായി. സ്വാതന്ത്ര്യത്തിനുശേഷം അദ്ദേഹം പാർട്ടിയുടെ നേതാവായി. 1964-ൽ കമ്യൂണിസ്റ്റ് പാർട്ടിയിൽ പിളർപ്പുണ്ടായപ്പോൾ ഗണേഷ് ഇന്ത്യ കമ്മ്യൂണിസ്റ്റ് (മാർക്സിസ്റ്റ്) പാർട്ടിക്ക് പിന്തുണ നൽകുകയും. 1952, 1957, 1962 വർഷങ്ങളിൽ ബംഗാൾ നിയമസഭയിലേക്ക് തെരഞ്ഞെടുക്കപ്പെടുകയും ചെയ്തു. 1967-ൽ കൽക്കട്ട തെക്കൻ ലോക് സഭാ നിയോജക മണ്ഡലത്തിൽ നിന്നും ഒരു കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) സ്ഥാനത്തേക്ക് ഇദ്ദേഹം നാലാം ലോക് സഭയിലേക്ക് തിരഞ്ഞെടുക്കപ്പെട്ടു. 1971 ലോക് സഭയിൽ കൽക്കത്ത തെക്ക് ലോകസഭാ നിയോജകമണ്ഡലത്തിൽ നിന്ന് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) യിൽ മത്സരിച്ച് പരാജയപ്പെട്ടു. ഇക്കാലത്ത് കോൺഗ്രസ് (ആർ) ടിക്കറ്റിൽ ആദ്യമായി ലോക് സഭാ തിരഞ്ഞെടുപ്പിൽ മത്സരിച്ച 26 വയസുകാരനായ പ്രിയ രഞ്ജൻ ദാഷ് മുൻഷി ആണ് വിജയിച്ചത്.

## അവലംബം

## ബാഹ്യ ലിങ്കുകൾ
*Muktadhara article

വർഗ്ഗം:1994-ൽ മരിച്ചവർ
വർഗ്ഗം:1900-ൽ ജനിച്ചവർ
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
രാഷ്ട്രീയ പത്രപ്രവർത്തനത്തിന്റെ ജനനം ബ്രിട്ടീഷ് മലബാറിൽ

മലബാർ കലാപത്തിന് ശേഷമുള്ള കാലഘട്ടം താരതമ്യേന ശോകമായിരുന്നു. എന്നിരുന്നാലും, **രാഷ്ട്രീയ പത്രപ്രവർത്തനത്തിന്റെ ജനനം ബ്രിട്ടീഷ് മലബാറിൽ** ഇതുവഴി പിറക്കുകയാണുണ്ടായത്.

1923 മാർച്ചിൽ കെ. പി.  കേശവമേനോനും മറ്റ് കോൺഗ്രസ് പ്രവർത്തകരും കൂടി കോൺഗ്രസിന്റെ പ്രചാരത്തിനായി കോഴിക്കോടിൽ  മാതൃഭൂമി ആരംഭിച്ചു. മുസ്ലീം ജനവിഭാഗങ്ങളിൽ ദേശീയത വളർത്തിയെടുക്കുവാനായി മുഹമ്മദ് അബ്‌ദുറഹ്‌മാന്റെ നേതൃത്വത്തിൽ 1924 ൽ അൽ-അമീൻ എന്ന പത്രം കോഴിക്കോട് പ്രവർത്തനമാരംഭിച്ചു. ഈ കാലയളവിൽ മന്നത്ത് കൃഷ്ണൻ നായർ, കെ പി രാമൻ മേനോൻ, ജി ശങ്കരൻ നായർ തുടങ്ങിയവരുടെ നേതൃത്വത്തിൽ മലബാർ മേഖലയിൽ കുടിയേറ്റ പരിഷ്കരണത്തിനുള്ള നീക്കവും ആരംഭിച്ചു. 1930 ലെ മലബാർ കുടിയേറ്റ നിയമത്തിനു ഇത് വഴിയൊരുക്കി.

ഇരുപതാം നൂറ്റാണ്ടിൽ ഇന്ത്യൻ ദേശീയ കോൺഗ്രസിന്റെ കീഴിൽ മലബാറിലെ രാഷ്ട്രീയ പ്രവർത്തനങ്ങൾക്ക് പുതിയ മാനം നൽകി. 1928 ലെ  സിമോൺ കമ്മീഷൻ ബഹിഷ്കരിക്കാനുള്ള പ്രക്ഷോഭം ജനങ്ങൾക്കിടയിൽ ഒരു സമരത്തിനു തുടക്കം കുറിച്ചു. 1928 മെയ് മാസത്തിൽ പണ്ഡിറ്റ് ജവഹർലാൽ നെഹ്രുവിന്റെ നേതൃത്വത്തിൽ പയ്യന്നൂരിൽ ചേർന്ന നാലാമത്തെ കേരള രാഷ്ട്രീയ സമ്മേളനത്തിൽ ദേശീയ പ്രസ്ഥാനത്തിന്റെ ലക്ഷ്യമായി സംബൂർണ്ണ സ്വാതന്ത്ര്യം നേടാൻ കോൺഗ്രസ്സിനോട് ആവശ്യപ്പെട്ടുകൊണ്ട് **[[പൂർണ്ണ സ്വരാജ്]]** എന്ന ഒരു പ്രമേയം പാസ്സാക്കി. ഇത് മലബാറിലെ രാഷ്ട്രീയ പ്രവർത്തനങ്ങൾക്ക് പുതിയ ഉത്തേജനം പകർന്നു.

## പ്രധാന ആളുകൾ
* കെ. പി.  കേശവമേനോൻ 
* മുഹമ്മദ് അബ്‌ദുറഹ്‌മാൻ 
* മന്നത്ത് കൃഷ്ണൻ നായർ 
* കെ പി രാമൻ മേനോൻ
* ജി ശങ്കരൻ നായർ
* ജവഹർലാൽ നെഹ്രു

## ഇതും കാണുക
* കെ.പി. കേശവമേനോൻ
* മുഹമ്മദ് അബ്‌ദുറഹ്‌മാൻ
* മാതൃഭൂമി ദിനപത്രം
* പൂർണ്ണ സ്വരാജ്

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യാചരിത്രം
വർഗ്ഗം:കേരളചരിത്രം
കക്കി അണക്കെട്ട്

കേരളത്തിലെ പത്തനംതിട്ട ജില്ലയിലെ സീതത്തോട് ഗ്രാമപഞ്ചായത്തിൽ റാന്നി വനമേഖലയിൽ  പമ്പനദിയുടെ  പോഷകനദിയായ കക്കി നദിയിൽ നിർമിച്ചിരിക്കുന്ന അണക്കെട്ടാണ് **കക്കി അണക്കെട്ട്**. ശബരിഗിരി ജലവൈദ്യുതപദ്ധതി യുടെ ഭാഗമായി 1966-ലാണ് ഇത് പണികഴിപ്പിക്കപ്പെട്ടത്. പമ്പ അണക്കെട്ടിൽനിന്നുള്ള വെള്ളവും കക്കി നദിയിലെ വെള്ളവുമാണ് ഈ അണക്കെട്ടിന്റെ ജലസ്രോതസ്സുകൾ. പമ്പ അണക്കെട്ടിൽനിന്ന് 3.21 കിലോമീറ്റർ നീളമുള്ള ഭൂഗർഭ തുരങ്കം വഴിയാണ് വെള്ളം കക്കിയിലെത്തിക്കുന്നത്. 336 മീറ്റർ നീളവും 116 മീറ്റർ ഉയരവുമുള്ള അണക്കെട്ട് സമുദ്രനിരപ്പിൽനിന്നും 981.45 മീറ്റർ ഉയരെയാണ് സ്ഥിതി ചെയ്യുന്നത്. ഈ അണക്കെട്ടിലെ വെള്ളം മലനിരകൾക്കിടയിലൂടെ ഒഴുകിപ്പോകുന്നതു തടയാൻ ഒരു പാർശ്വ അണയെന്നനിലയിൽആനത്തോട് അണക്കെട്ട് നിർമിച്ചിരിക്കുന്നു. കക്കി–ആനത്തോട് ഡാമുകളിൽ സംഭരിക്കുന്ന വെള്ളം പെൻസ്റ്റോക്ക് പൈപ്പുകൾ വഴിയാണ് ശബരിഗിരി പവർഹൗസിൽ എത്തിക്കുന്നത്. റാന്നി - ആങ്ങമൂഴി - മൂഴിയാർ - വണ്ടിപ്പെരിയാർ റൂട്ടിൽ ആണ് അപ്പർമൂഴിയാർ സ്പിൽവേ ഡാം, അപ്പർ മൂഴിയാർ, കക്കി, ആനത്തോട്, പമ്പ, മീനാർ,കുള്ളാർ, ഗവി എന്നീ അണക്കെട്ടുകളും മൂഴിയാറിലെ ശബരിഗിരി പവർ ഹൗസും സ്ഥിതി ചെയ്യുന്നത്. പെരിയാർ നാഷണൽ പാർക്കിനോട് ചേർന്നുള്ള വന മേഖലയിലാണ് അണക്കെട്ടു സ്ഥിതി ചെയ്യുന്നത്

## വൈദ്യുതി ഉത്പാദനം
ശബരിഗിരി ജലവൈദ്യുതപദ്ധതി യിൽ 50 മെഗാവാട്ടിന്റെ 6 ടർബൈനുകൾ ഉപയോഗിച്ച്  300 മെഗാവാട്ട്   വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 1338   MU ആണ്.1967 നവംബർ 26  ന്  യന്ത്രം കമ്മീഷൻ ചെയ്തു.തുടർച്ചയായ നവീകരണങ്ങളോടെ 2009 ഓടു കൂടി 300 മെഗാവാട്ടിൽ നിന്ന് 340 മെഗാവാട്ടായി ശേഷി ഉയർത്തി .

## ചിത്രശാല

File:Kakki004.jpg|കക്കി അണക്കെട്ട്, ദൂരക്കാഴ്ച


## കൂടുതൽ കാണുക
*കേരളത്തിലെ അണക്കെട്ടുകളുടെ പട്ടിക
*കേരളത്തിലെ ജലവൈദ്യുതപദ്ധതികളുടെ പട്ടിക

## അവലംബം

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലവൈദ്യുതപദ്ധതികൾ
നിസ്സഹകരണ പ്രസ്ഥാനം മലബാറിൽ (1932)

1931 ൽ ലണ്ടനിൽവെച്ച്  നടന്ന  വട്ടമേശ  സമ്മേളനത്തിന്റെ പരാജയത്തെ തുടർന്ന് 1932  ജനുവരിയിൽ ആരംഭിച്ച രണ്ടാം  നിസ്സഹകരണ പ്രസ്ഥാനത്തിൽ മലബാർ വലിയ പങ്ക് വഹിച്ചിട്ടുണ്ട്. ഇതേ തുടർന്ന് ബ്രിട്ടിഷ് ഗവൺമെന്റ് കോൺഗ്രസ്സിനെ നിയമവിരുദ്ധമായ ഒരു സംഘടന എന്ന് പ്രഖ്യാപിക്കുകയും, പ്രക്ഷോഭം അടിച്ചേല്പിക്കുന്നതിനായുള്ള  തുടർച്ചയായ നിയമങ്ങൾ പുറപ്പെടുവിച്ചു.
എന്നിരുന്നാലും, ആയിരക്കണക്കിന് ആളുകൾ പ്രസ്ഥാനത്തിൽ പങ്കെടുക്കാൻ മുന്നോട്ടു വന്നു. വിദേശ വസ്തുക്കളും കള്ളുഷാപ്പുകളും പ്രസ്ഥാനം ബഹിഷ്കരിച്ചു. 1932 സെപ്റ്റംബറിൽ കോഴിക്കോടിൽ നടന്ന ആറാമത് കേരള രാഷ്ട്രീയ സമ്മേളനത്തിൽ പങ്കെടുത്ത നാന്നൂറ്  പ്രതിനിധികൾ അറസ്റ്റിലായി. സമ്മേളനത്തിൽ പങ്കാളികളായിരുന്നു വലിയൊരു വിഭാഗം സ്ത്രീകളും അറസ്റ്റ് ചെയ്യപ്പെട്ടു.അതിൽ ഒരാളായിരുന്നു കമല ഭായ് പ്രഭു (തലശ്ശേരിയിലെ എൽ. എസ്. പ്രഭുവിന്റെ പത്നി). കോടതിയുടെ പിഴയായ ആയിരം രൂപ അടക്കാൻ വിസമ്മതിച്ച അവരുടെ താലി അടക്കമുള്ള സ്വർണ്ണ ആഭരണങ്ങൾ കോടതി പിടിച്ചെടുത്തു. കോടതിയുടെ ഈ പ്രവർത്തനം രാജ്യമൊട്ടാകെ അറിയപ്പെടുകയും, രാജ്യമൊട്ടാകെയുള്ള  വ്യാപക പ്രതിഷേധങ്ങൾക്ക് ഇത് കാരണമാവുകയും ചെയ്തു. മദ്രാസ് അസംബ്ലിയിൽ വി. പി. നാരായണൻ നബ്യാർ പ്രശ്നം ഉയർത്തുകയും എസ്. സത്യമൂർത്തി അത് പാർലമെന്റിൽ ഏറ്റെടുക്കുകയും ചെയ്തപ്പോൾ ബ്രിട്ടീഷ് പാർലമെന്റിൽ പ്രശ്നം ഉയർന്നു. തുടർന്ന് മദ്രാസ് ഗവണ്മെന്റ് സംഭവത്തിൽ ഖേദം പ്രകടിപ്പിക്കുകയും താലി തിരികെ നൽകുകയും ചെയ്തു. 1935 മേയ് മാസത്തിൽ നിസ്സഹകരണ പ്രസ്ഥാനം ഔദ്യോഗികമായി പിൻവലിക്കപ്പെട്ടു.
 
## പ്രധാന ആളുകൾ
* വി. പി. നാരായണൻ നബ്യാർ
* കമല ഭായ് പ്രഭു
* എസ്. സത്യമൂർത്തി

## ഇതും കാണുക
* കോഴിക്കോടിന്റെ ചരിത്രം
* നിസ്സഹകരണ പ്രസ്ഥാനം
* സിവിൽ നിയമലംഘനം
* വട്ടമേശസമ്മേളനങ്ങൾ

## അവലംബം


## പുറം കണ്ണികൾ
* നിസ്സഹകരണ പ്രസ്ഥാനം
* കമല ഭായ് പ്രഭു 

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യൻ സ്വാതന്ത്ര്യസമരം കേരളത്തിൽ
വർഗ്ഗം:കേരളചരിത്രം
ടോക്കിയോ ബോയ്സ്

ഇന്ത്യൻ നാഷണൽ ആർമിയിലേക്ക് റിക്രൂട്ട് ചെയ്യപ്പെട്ട നാൽപ്പത്തഞ്ച് യുവാക്കൾ ഉൾപ്പെട്ട ഒരു സംഘമായിരുന്നു **ടോക്കിയോ ബോയ്സ്** അഥവാ **ടോക്കിയോ കേഡറ്റ്സ്**.  ഇംപീരിയൽ ജാപ്പനീസ് സൈനിക അക്കാദമി അഥവാ ഇംപീരിയൽ ജാപ്പനീസ് സൈനിക വ്യോമസേന അക്കാദമിയിലേക്ക് ഫൈറ്റർ പൈലറ്റുമാർക്കായുള്ള പരിശീലനം നേടുന്നതിനായി 1944-ൽ ഈ സംഘത്തെ സുഭാഷ് ചന്ദ്ര ബോസ് ജപ്പാനിലേക്ക് അയക്കുകയുണ്ടായി.  രണ്ടാം ലോകയുദ്ധത്തിൽ ജപ്പാൻ കീഴടങ്ങിയതിനു ശേഷം യുദ്ധത്തടവുകാരായി ഈ കേഡറ്റുകൾ പിടിക്കപ്പെട്ടെങ്കിലും, 1946-ൽ നടന്ന ഐ.എൻ.എ ട്രയൽസിന്റെ അവസാനത്തോടെ ഇവരെ ജയിലിൽ നിന്നും വിട്ടയയ്ക്കുകയുണ്ടായി. ടോക്കിയോ ബോയ്സ് സംഘത്തിലെ അംഗങ്ങളിൽ പലരും പിന്നീട് ഇന്ത്യൻ സൈന്യത്തിലും ബർമ്മ നാവിക സേനയിലും പാകിസ്താൻ രാജ്യത്തിന്റെ സൈന്യത്തിലും പ്രധാനപ്പെട്ട സ്ഥാനങ്ങളിൽ എത്തപ്പെട്ടു.  ചില കേഡറ്റുകൾ സൈന്യത്തിലെ ഏറ്റവും ഉയർന്ന പദവിയായ ജനറൽ ഓഫീസറായും പ്രവർത്തിക്കുകയുണ്ടായി. 

## പ്രശസ്തരായ അംഗങ്ങൾ
* എയർ കമാൻഡർ രമേഷ് സഖറം ബെനഗൽ, മഹാ വീർ ചക്ര, ഇന്ത്യൻ വ്യോമ സേന. 

## അവലംബം

## സ്രോതസ്സുകൾ
* Ayer, Subbier Appadurai, *Unto Him a Witness: The Story of Netaji Subhas Chandra Bose in East Asia*, Thacker, 1951
* *The Contemporary*, Society for Contemporary Studies, University of Michigan, v.14, 1970

## അധിക വായനയ്ക്ക്
**BURMA to JAPAN with Azad Hind: A War Memoir (1941–1945)* Ramesh Sakharam Benegal, Lancer Publishers, New Delhi 2009  
**Bhargava M.L. Indian national army Tokyo cadets* 1986. New Delhi
* Subhas Chandre Bose Academy

## പുറം കണ്ണികൾ
* The list of the Tokyo Cadets , Subhas Chandre Bose Academy (Japanese)

വർഗ്ഗം:ഇന്ത്യൻ നാഷണൽ ആർമി
പ്രതുൽ ചന്ദ്ര ഗാംഗുലി

**പ്രതുൽ ചന്ദ്ര ഗാംഗുലി**  (1884-1957) ഒരു ബംഗാളി ഇന്ത്യൻ വിപ്ലവകാരിയായിരുന്നു . 
 
## ജീവചരിത്രം
ഇപ്പോൾ ബംഗ്ലാദേശിൽ സ്ഥിതിചെയ്യുന്ന നാരായൺഗഞ്ചിൽ ജനിച്ചു . അനുശീലൻ സമിതിയിൽ അംഗമായിരുന്നു. അനുശീലൻ സമിതിയുടെ ധാക്ക ശാഖയുടെ മുഖ്യ സംഘാടകൻ പുലിൻ ബെഹരി ദാസിന്റെ അറസ്റ്റിന് പിന്നാലെ അനുശീലൻ സമിതിയുടെ ചുമതലയിൽ പ്രതുൽ ചന്ദ്ര,  ത്രൈലൊക്യനാഥ് ചക്രവർത്തി എന്നിവർ ചേർന്ന് അസോസിയേഷൻ പുനഃസംഘടിപ്പിച്ചു. ബാരിസൽ ഗൂഢാലോചന കേസ് വിചാരണയിൽ 1914 -ൽ 10 വർഷം തടവിന് വിധിച്ചു. 1922- ൽ അദ്ദേഹം കോൺഗ്രസിൽ ചേർന്നു. വിപ്ലവകാരികളെ സഹായിക്കുന്നതിൽ തുടരുകയും, തുടർന്നും ചെയ്തു. ധാക്ക ജില്ല കോൺഗ്രസ് കമ്മിറ്റി, ബംഗാൾ കോൺഗ്രസ് കമ്മിറ്റി, അഖിലേന്ത്യാ കോൺഗ്രസ് കമ്മിറ്റി എന്നിവയുടെ പ്രസിഡന്റായി പ്രതുൽ മാറി. 1929 -ൽ ബംഗാൾ നിയമസഭയിലേക്ക് തെരഞ്ഞെടുക്കപ്പെട്ടു. 1937-0 ൽ പ്രതുൽ ഗംഗുലി രാഷ്ട്രീയത്തിൽ നിന്ന് വിരമിക്കുകയും 1957- ൽ അന്തരിച്ചു.
## അവലംബം

വർഗ്ഗം:1884-ൽ ജനിച്ചവർ
വർഗ്ഗം:1957-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസ്

ബ്രിട്ടീഷ് രാജ് സമ്പ്രദായത്തിലുള്ള ബ്രിട്ടീഷ് ഇന്ത്യയിലെ നാട്ടുരാജ്യങ്ങളിൽ രൂപീകരിക്കപ്പെട്ട രാഷ്ട്രീയ - സാമൂഹിക പ്രസ്ഥാനങ്ങൾ ഒന്നിച്ചു കൂട്ടിയ സംഘടനയായിരുന്നു **ഓൾ ഇന്ത്യ സ്റ്റേറ്റ്സ് പീപ്പിൾസ് കോൺഫറൻസ്** (**എ.ഐ.എസ്.പി.സി**). 1927 ഡിസംബറിൽ ബോംബെയിൽ (ഇന്നത്തെ മുംബൈ) വച്ച് ഈ സംഘടനയുടെ ആദ്യത്തെ സമ്മേളനം സംഘടിപ്പിക്കുകയുണ്ടായി. ഏതാനും വർഷങ്ങൾക്കു ശേഷം ഈ സംഘടനയ്ക്ക് ഇന്ത്യൻ നാഷണൽ കോൺഗ്രസിന്റെ അംഗീകാരം ലഭിക്കുകയും 1939-ലെ സമ്മേളനത്തിൽ വച്ച് ജവാഹർ ലാൽ നെഹ്റു ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസിന്റെ പ്രസിഡന്റായി തിരഞ്ഞെടുക്കപ്പെടുകയും ചെയ്തു. ഇന്ത്യയ്ക്ക് സ്വാതന്ത്ര്യം ലഭിച്ചതിനുശേഷം 1948 ഏപ്രിൽ 25-ന് സംഘടനയിലെ എല്ലാ അംഗങ്ങളും ഇന്ത്യൻ നാഷണൽ കോൺഗ്രസിലെ അംഗങ്ങളാക്കി മാറ്റിക്കൊണ്ട് ഈ സംഘടന കോൺഗ്രസിൽ ലയിച്ചു ചേരുകയുണ്ടായി. 

## സംഘടന
ബറോഡ, ഭോപ്പാൽ, തിരുവിതാംകൂർ, ഹൈദരാബാദ് എന്നീ നാട്ടുരാജ്യങ്ങളുൾപ്പെടെ ബ്രിട്ടീഷ് ഇന്ത്യയിലെ നിരവധി നാട്ടുരാജ്യങ്ങളിൽ നിന്നുള്ള പ്രതിനിധികൾ ഈ സംഘടനയുടെ രൂപീകരണത്തോടെ ഒന്നുചേർന്നു പ്രവർത്തിക്കാൻ ആരംഭിച്ചു. ഇന്ത്യയുടെ ഭാവിയിൽ രാഷ്ട്രീയ സ്ഥിരത നിലനിർത്തുന്നതിനും ഇന്ത്യയിലെ നാട്ടുരാജ്യങ്ങൾ തമ്മിൽ അഗാധമായ ബന്ധങ്ങൾ സ്ഥാപിക്കുന്നതിനും വേണ്ടിയായാണ് ഈ സംഘടന രൂപീകരിക്കപ്പെട്ടത്. 

രൂപീകരിക്കപ്പെട്ടതിനു ശേഷം ആദ്യത്തെ കുറച്ചു വർഷക്കാലം എ.ഐ.എസ്.പി.സി, ഇന്ത്യൻ സ്വാതന്ത്ര്യസമര പ്രസ്ഥാനത്തിന് എതിരായിരുന്നു. ബ്രിട്ടീഷ് ഇന്ത്യൻ സർക്കാർ ഇന്ത്യൻ നാഷണൽ കോൺഗ്രസിനെ നിരോധിച്ച സമയത്ത് കോൺഗ്രസിന്റെ പ്രവർത്തനങ്ങളെ ഈ സംഘടന കുറ്റപ്പെടുത്തുകയും ചെയ്തിരുന്നു. 

## ജനാധിപത്യവൽക്കരണം
1930-കളുടെ തുടക്ക കാലത്ത് ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസിന്റെ സമിതിയിൽ പ്രശസ്തരായ അംഗങ്ങൾ ആരും ഉണ്ടായിരുന്നില്ല. ഇതിനെത്തുടർന്നാണ് ഇന്ത്യയിലെമ്പാടുമുള്ള രാഷ്ട്രീയ പ്രവർത്തകർക്ക് സംഘടനയിൽ അംഗത്വം നൽകാൻ തുടങ്ങിയത്. 

1947-ൽ ഇന്ത്യയുടെ ആദ്യത്തെ പ്രധാനമന്ത്രിയായി തിരഞ്ഞെടുക്കപ്പെട്ട ജവാഹർ ലാൽ നെഹ്റു, 1935-ലെ അഖിലേന്ത്യാ സമ്മേളനത്തിൽ വച്ച് പ്രസിഡന്റ് ആകുന്നതിനു വേണ്ടി ക്ഷണിക്കപ്പെട്ടു. തുടർന്ന് 1939-ൽ പ്രസിഡന്റ് സ്ഥാനം ഏറ്റെടുക്കുകയും 1946 വരെ ഈ സ്ഥാനത്ത് തുടരുകയും ചെയ്തിരുന്നു. 

## ഇന്ത്യൻ ഏകീകരണം

ഇന്ത്യയുടെ രാഷ്ട്രീയ ഉദ്ഗ്രഥനത്തിൽ ഓൾ ഇന്ത്യാ സ്റ്റേറ്റ്സ് പീപ്പിൾസ് കോൺഫറൻസ് വളരെ പ്രധാനപ്പെട്ട പങ്ക് വഹിച്ചിരുന്നു. 1947-ൽ ഇന്ത്യയ്ക്ക് സ്വാതന്ത്ര്യം ലഭിച്ചതിനു ശേഷം നിരവധി നാട്ടുരാജ്യങ്ങളിലെ രാജാക്കന്മാരുമായി ബന്ധപ്പെട്ട് ഇന്ത്യയെ ഏകീകരിക്കാൻ ഇന്ത്യൻ നേതാക്കളായിരുന്ന സർദാർ വല്ലഭായ് പട്ടേലിനെയും ജവാഹർലാൽ നെഹ്റുവിനെയും എ.ഐ.എസ്.പി.സി സഹായിച്ചിരുന്നു. 

## ഇതും കാണുക
*ഇന്ത്യയുടെ ചരിത്രം
*ബ്രിട്ടീഷ് രാജ്
*ഇന്ത്യൻ സ്വാതന്ത്ര്യസമരം
*ഇന്ത്യൻ നാഷണൽ കോൺഗ്രസ്

## അവലംബം

## അധിക വായനയ്ക്ക്
* 
* 
* 
* Presidential Address, All-India States' Peoples' Conference, February 1939, Ludhiana

വർഗ്ഗം:ഇന്ത്യൻ സ്വാതന്ത്ര്യസമരം
വർഗ്ഗം:ഇന്ത്യയുടെ സ്വാതന്ത്ര്യസമര പ്രസ്ഥാനങ്ങൾ
ആസാദ് ബ്രിഗേഡ്

ഇന്ത്യൻ നാഷണൽ ആർമിയ്ക്ക് കീഴിലുണ്ടായിരുന്ന ഒരു യൂണിറ്റാണ് **ആസാദ് ബ്രിഗേഡ്** അഥവാ ഐ.എൻ.എയുടെ **മൂന്നാം ഗറില്ലാ റെജിമെന്റ്**. ആദ്യം ഒന്നാം ഐ.എൻ.എ.യുടെ ഭാഗമായ ആസാദ് ബ്രിഗേഡ്, തുടർന്ന് സുഭാഷ് ചന്ദ്ര ബോസിനു കീഴിൽ പുനരുജ്ജീവിപ്പിച്ച ശേഷം ഒന്നാം ഡിവിഷന്റെ ഭാഗമാവുകയും ചെയ്തു. 

1943 ഫെബ്രുവരിയിൽ ഇന്ത്യൻ നാഷണൽ ആർമി തിരിച്ചു വന്നതിനു ശേഷം മൂന്നാം ഗറില്ലാ റെജിമെന്റ്, കേണൽ ഗുൽസാര സിങ്ങിന്റെ കീഴിലാവുകയുണ്ടായി. ഈ റെജിമെന്റിൽ മൂന്ന് ഇൻഫാൻട്രി ബറ്റാലിയനുകൾ ഉൾപ്പെട്ടിരുന്നു. 

ഇന്ത്യൻ നാഷണൽ ആർമിയുടെ പ്രശസ്തമായ ഇംഫാൽ കാമ്പെയിനിൽ ആസാദ് ബ്രിഗേഡ് പങ്കെടുത്തിരുന്നു. ഈ സേന അപ്പർ ബർമ്മയിലെത്തി ജാപ്പനീസ് സൈന്യം ഇന്തോ - ബർമ്മ അതിർത്തിയിൽ നിന്നും കാബാ വാലിയിലൂടെ പിൻവാങ്ങുന്നതിനു മുൻപു വരെ അവരെ സംരക്ഷിക്കുകയും പിന്തുണക്കുകയും സഹായിക്കുകയും ചെയ്തിരുന്നു. പിന്നീട് 1944 -ൽ ഷാ നവാസ് ഖാന്റെ കീഴിലായി ബർമ കാമ്പെയിനിനെതിരായി ഇരാവഡ്ഡിയിൽ യുദ്ധം ചെയ്തു.

## ഇതും കാണുക
*ഇന്ത്യൻ നാഷണൽ ആർമി
*ഗാന്ധി ബ്രിഗേഡ്
*നെഹ്രു ബ്രിഗേഡ്

## അവലംബം
*Fay, Peter W. (1993), *The Forgotten Army: India's Armed Struggle for Independence, 1942-1945.* Ann Arbor, University of Michigan Press., 

വർഗ്ഗം:ഇന്ത്യൻ നാഷണൽ ആർമി
വർഗ്ഗം:ഇന്ത്യൻ നാഷണൽ ആർമിയുടെ സൈനിക യൂണിറ്റുകളും രൂപകല്പനകളും
എ. വൈദ്യനാഥ അയ്യർ

ലഘുചിത്രം|എ. വൈദ്യനാഥ അയ്യർ
ഒരു ഇന്ത്യൻ രാഷ്ട്രീയ പ്രവർത്തകനും സാമൂഹ്യ പ്രവർത്തകനും സ്വാതന്ത്ര്യസമര സേനാനിയുമായിരുന്നു **മധുരൈ വൈദ്യനാഥ അയ്യർ** എന്നും **അയ്യർ** എന്നും അറിയപ്പെട്ടിരുന്ന **എ. വൈദ്യനാഥ അയ്യർ** (1890-1955). 1939-ൽ മദ്രാസ് പ്രസിഡൻസിയിൽ നടന്ന ക്ഷേത്ര പ്രവേശനത്തിനായുള്ള സമരത്തിന് നേതൃത്വം നൽകുകയുണ്ടായി. 

## ആദ്യകാല ജീവിതം
1890 മേയ് 16-ന് അന്ന് മദ്രാസ് പ്രസിഡൻസിയുടെ ഭാഗമായിരുന്ന തഞ്ചാവൂർ എന്ന പ്രദേശത്ത് ജനിച്ചു. തമിഴ് ബ്രാഹ്മണ കുടുംബത്തിലെ അരുണാചലം അയ്യരുടെയും ലക്ഷ്മി അമ്മാളുടെയും എട്ട് മക്കളിൽ രണ്ടാമത്തെ മകനായാണ് ജനിച്ചത്.  രാമനാഥൻ, കമലാംബ, ശങ്കരൻ, വാലാംബ, പാർവ്വതി, സുബ്രഹ്മണ്യൻ, ശിവകാമി എന്നിവരായിരുന്നു വൈദ്യനാഥ അയ്യരുടെ സഹോദരങ്ങൾ. 1922-ൽ ഇന്ത്യൻ സ്വാതന്ത്ര്യസമര പ്രസ്ഥാനത്തിന്റെ ഭാഗമായി പ്രവർത്തിക്കാൻ ആരംഭിച്ചു. തുടർന്ന് ആ വർഷം നടന്ന നിസ്സഹകരണ പ്രസ്ഥാനത്തിലും പങ്കെടുക്കുകയുണ്ടായി.  കൂടാതെ 1930-ൽ നടന്ന വേദാരണ്യം ഉപ്പു സത്യാഗ്രഹത്തിലും 1942-ൽ നടന്ന ക്വിറ്റ് ഇന്ത്യാ സമരത്തിലും പങ്കെടുത്തിരുന്നു. 

## ക്ഷേത്ര പ്രവേശന പ്രസ്ഥാനം
1939-ൽ സി. രാജഗോപാലാചാരിയുടെ നേതൃത്വത്തിലുണ്ടായിരുന്ന സർക്കാർ, ക്ഷേത്ര പ്രവേശന നിയമം പാസാക്കിക്കൊണ്ട് ഹിന്ദു ക്ഷേത്രങ്ങളുടെ ഉള്ളിലേക്ക് ദളിതർക്ക് പ്രവേശിക്കാനുള്ള അനുമതി നൽകുകയുണ്ടായി. രാജഗോപാലാചാരിയുടെ സുഹൃത്തായിരുന്ന വൈദ്യനാഥ അയ്യർ ഇതിനുമുൻപ് നിയമം ലംഘിച്ചുകൊണ്ട് ക്ഷേത്രത്തിലേക്ക് അനധികൃതമായി കയറിയിരുന്നു. ഇതിനെതിരെ അയ്യർക്കെതിരെ നിയമനടപടി ഉണ്ടാകാതിരിക്കാനായാണ് സി. രാജഗോപാലാചാരി പുതിയ നിയമം പാസാക്കിയത്. ഈ സമയം തമിഴ്നാട് ഹരിജൻ സേവാ സംഘത്തിന്റെ പ്രസിഡന്റായിരുന്നു വൈദ്യനാഥ അയ്യർ. യു. മുത്തുരാമലിംഗം തേവർ, വൈദ്യനാഥ അയ്യരെ വളരെയധികം പിന്തുണയ്ക്കുകയുണ്ടായി. മീനാക്ഷി ക്ഷേത്രത്തിന്റെ വാതിലിനു മുന്നിൽ ഞാൻ ഉണ്ടാകും. ദളിതരെ ക്ഷേത്രത്തിനുള്ളിലേക്ക് പ്രവേശിപ്പിക്കുന്നതിന് എതിര് നിൽക്കുന്നവർ അവിടെ വന്ന് എന്നെ കാണുക. ഞാൻ അവർക്കുള്ള മറുപടി നൽകാം എന്ന് മുത്തുരാമലിംഗം തേവർ മുന്നറിയിപ്പ് നൽകുകയും ചെയ്തിരുന്നു. ഈ പ്രസ്താവനയെത്തുടർന്ന് ദളിതരെ ക്ഷേത്രത്തിൽ കയറുന്നതിൽനിന്ന് വിലക്കാൻ മറ്റുള്ളവർ ഭയപ്പെട്ടു.      1939 ജൂലൈ 8-ന്, സുഹൃത്തുക്കളായ എൽ.എൻ. ഗോപാലസ്വാമി, പി. കക്കൻ, മുരുകാനന്ദം, ചിന്നയ്യ, പൂർണലിംഗം, മുത്തു എന്നീ ദളിതരോടൊപ്പം വൈദ്യനാഥ അയ്യർ, മധുരൈ മീനാക്ഷി ക്ഷേത്രത്തിലേക്ക് കയറുകയുണ്ടായി.  ഈ സമയം ക്ഷേത്രത്തിലുണ്ടായിരുന്ന ഉയർന്ന ജാതിക്കാരായവരെല്ലാം ഈ പ്രവൃത്തിയെ എതിർത്തിരുന്നു. 

## മരണം
1955-ൽ വൈദ്യനാഥ അയ്യർ അന്തരിച്ചു.  1999 ഡിസംബർ 9-ന് വൈദ്യനാഥ അയ്യരുടെ സ്മരണയ്ക്കായി ഭാരത സർക്കാരിന്റെ തപാൽ വകുപ്പ് പ്രത്യേക പോസ്റ്റൽ സ്റ്റാമ്പ് പുറത്തിറക്കുകയുണ്ടായി. 

## അവലംബം

## അധിക വായനയ്ക്ക്

* 

## പുറം കണ്ണികൾ
* Madurai A. Vaidyanatha Iyer

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:തമിഴ്‌നാട്ടിൽ ജനിച്ചവർ
അംബിക ചക്രബർത്തി

ബംഗാളി ഇന്ത്യൻ സ്വാതന്ത്ര്യ സമര പ്രവർത്തകനും വിപ്ലവകാരിയുമായിരുന്ന **അംബിക ചക്രബർത്തി** ( ബംഗാളി : অম্বিকা চক্রবর্তী ) (1892 - മാർച്ച് 6, 1962). പിന്നീട് കമ്മ്യൂണിസ്റ്റ് പാർട്ടി ഓഫ് ഇന്ത്യയിലും പശ്ചിമ ബംഗാൾ നിയമസഭയിലെ അംഗവുമായിരുന്നു .

## വിപ്ലവ പ്രവർത്തനങ്ങൾ
അംബിക ചക്രബർത്തിയുടെ പിതാവിന്റെ പേര് നാൻ കുമാർ ചക്രബർത്തി ആയിരുന്നു. ചിറ്റഗോങ്ങ് യുഗാന്തർ പാർട്ടിയിലെ അംഗമായിരുന്നു അദ്ദേഹം. സൂര്യ സെന്നിന്റെ നേതൃത്വത്തിൽ ചിറ്റഗോങ് ആയുധധാരണ റെയ്ഡിൽ പങ്കെടുത്തു. 1930 ഏപ്രിൽ 18 ന് ചിറ്റഗോങ്ങിലെ മുഴുവൻ ആശയവിനിമയ സംവിധാനത്തെയും നശിപ്പിച്ച ഒരു കൂട്ടം വിപ്ലവകാരികളെ അദ്ദേഹം നയിക്കുകയും ചെയ്തു. 1930 ഏപ്രിൽ 22-ന്, ജലാലബാദിൽ ബ്രിട്ടീഷ് സൈന്യവുമായി ഏറ്റുമുട്ടലിൽ അദ്ദേഹം ഗുരുതരമായി പരിക്കേറ്റു. പക്ഷേ രക്ഷപ്പെടാൻ കഴിഞ്ഞു.  ഏതാനും മാസങ്ങൾ കഴിഞ്ഞപ്പോൾ ഒളിച്ച സ്ഥലത്ത് നിന്നും പോലീസ് അദ്ദേഹത്തെ അറസ്റ്റ് ചെയ്ത് വധശിക്ഷയ്ക്ക് വിധിച്ചു. ശിക്ഷ പിന്നീട് മാറ്റി പോർട്ട് ബ്ലെയറിലെ സെല്ലുലാർ ജയിലിലേക്ക് അയച്ചു. 
## പിന്നീടുള്ള പ്രവർത്തനങ്ങൾ
1946- ൽ സെല്ലുലാർ ജയിലിൽ നിന്ന് മോചിതനായ ശേഷമായിരുന്നു ചക്രബർത്തി കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ ചേർന്നത്. അതേ വർഷം ബംഗാൾ പ്രവിശ്യാ നിയമസഭയിലേക്ക് തെരഞ്ഞെടുക്കപ്പെട്ടു. 1952-ൽ, പശ്ചിമ ബംഗാൾ നിയമസഭയിലേക്ക് ടോളിഗഞ്ച് (തെക്കൻ) നിയോജകമണ്ഡലത്തിൽ നിന്ന് കമ്മ്യൂണിസ്റ്റ് പാർട്ടി ഓഫ് ഇൻഡ്യയിലേയ്ക്ക് തിരഞ്ഞെടുക്കപ്പെട്ടു. 1962- ൽ അദ്ദേഹം കൊൽക്കത്തയിലെ ഒരു വാഹനാപകടത്തിൽ മരിച്ചു.

## ഇവയും കാണുക
* തൊലിഗഞ്ച് (വിധാൻ സഭ നിയോജകമണ്ഡലം)
* ഗണേഷ് ഘോഷ്
* അനന്ത സിംഗ്

## അവലംബം

വർഗ്ഗം:1892-ൽ ജനിച്ചവർ
വർഗ്ഗം:1962-ൽ മരിച്ചവർ
വർഗ്ഗം:ഇന്ത്യൻ വിപ്ലവകാരികൾ
വിനോദ് കിനറിവാല

അഹമ്മദാബാദിലെ ഗുജറാത്ത് കോളേജിലെ വിദ്യാർത്ഥിയായിരുന്നു **വിനോദ് കിനറിവാല** (1924-1942 ആഗസ്റ്റ് 9). 1942 ആഗസ്റ്റ് 9 ന് മഹാത്മാഗാന്ധിയുടെ നേതൃത്വത്തിൽ നടന്ന ക്വിറ്റ് ഇന്ത്യ പ്രക്ഷോഭത്തിന്റെ ആദ്യ ദിവസം കോളേജിന് മുന്നിൽ പ്രതിഷേധിച്ച് ഇന്ത്യൻപതാക ഉയർത്താനുള്ള ശ്രമത്തിനിടയിൽ ഒരു ബ്രിട്ടീഷ് ഉദ്യോഗസ്ഥൻ വിനോദിനെ വെടിവെച്ചുകൊന്നു. ബ്രിട്ടീഷ് ഉദ്യോഗസ്ഥൻ കുറച്ചു പിന്നോട്ട് ഇറങ്ങി, പതാക താഴ്ത്തണമെന്ന് ആവശ്യപ്പെട്ടു. താൻ എന്തെങ്കിലും തരത്തിലുള്ള വിട്ടുവീഴ്ച ചെയ്യാൻ പോകുന്നില്ലെന്ന് വിനോദ് പ്രതികരിച്ചു. ഇത് കേട്ട ഓഫീസർ അവനെ വെടിവെച്ചു കൊന്നു. വീരമൃത്യു വരിക്കുബോൾ 18 വയസ്സായിരുന്നു വിനോദിന്.

പിന്നീട് 1947 ൽ വീർ വിനോദ് കിനറിവാല മെമ്മോറിയലും അദ്ദേഹത്തിന്റെ പ്രതിമയും ജയപ്രകാശ് നാരായൺ കോളേജ് കാമ്പസിൽ അനാവരണം ചെയ്തു.

അദ്ദേഹത്തെ വെടിവെച്ച് കൊന്ന റോഡിന് *ഷാഹിദ് വീർ കിനറിവാല മാർഗ് *എന്ന പേര് നൽകി*.*

എല്ലാ വർഷവും ഓഗസ്റ്റ് 9 ന് അഖിലേന്ത്യാ ഡെമോക്രാറ്റിക് സ്റ്റുഡന്റ്സ് സംഘടന അദ്ദേഹത്തിന്റെ സ്മാരകത്തിൽ ആദരാജ്ഞലികൾ അർപ്പിക്കുന്നു.

## അവലംബം

വർഗ്ഗം:1924-ൽ ജനിച്ചവർ
വർഗ്ഗം:1942-ൽ മരിച്ചവർ
വർഗ്ഗം:ഗുജറാത്തികൾ
യൂട്രിക്കുലേറിയ ബിസ്ക്വമാതാ

യൂട്രിക്കുലേറിയ ജനുസ്സിൽ ഉൾപ്പെടുന്ന ഏകവർഷിയായ ചെറിയ ഒരു കീടഭോജി സസ്യം ആണ് **യൂട്രിക്കുലേറിയ ബിസ്ക്വമാതാ** (*Utricularia bisquamata*). അൻഗോല, ലെസോത്തോ, മഡഗാസ്കർ, നമീബിയ, ദക്ഷിണാഫ്രിക്ക എന്നിവിടങ്ങളിൽ ഇത് കാണാവുന്നതാണ്. യു. ബിസ്ക്വമാതാ ദക്ഷിണാഫ്രിക്കയിൽ 1,200 മീറ്റർ (3,937 അടി), അൻഗോലയിലെ 2,250 മീറ്റർ (7,382 അടി) വരെ സമുദ്രനിരപ്പിനോടു ചേർന്ന് നദീതീരങ്ങളിലെ ചതുപ്പുസ്ഥലങ്ങളിൽ നനവുള്ള മണ്ണിൽ, പായലുകളോടൊപ്പം ഭൂമിയോട് പറ്റിച്ചേർന്ന് വളരുന്നു. 1824-ൽ ഫ്രാൻസ് പൗല വോൺ ഷ്റാൻക് ആണ് ഇതിനെ ആദ്യമായി വിവരിച്ചത്. 
## പര്യായങ്ങൾ

*U. arenaria* is an extremely variable species, which accounts for the amount of synonymy.
**Antirrhinum aphyllum* L.f.
**Bucranion capense* (Spreng.) Raf.
**Calpidisca capensis* (Spreng.) Barnhart
**Linaria aphylla* (L.f.) Spreng.
**Utricularia acicularis* Sol. ex Stapf
**U. brachyceras* Schltr.
**U. capensis* Spreng.
**U. capensis* var. *brevicalcarata* Oliv.
**U. capensis* var. *elatior* Kamieński
**U. delicata* Kamieński
**U. ecklonii* Spreng.
*[*U. exilis* Kamieński]
**U. exilis* var. *arenaria* (A.DC.) Kamieński
**U. exilis* var. *elatior* Kamieński
**U. exilis* var. *ecklonii* (Spreng.) Kamieński
**U. exilis* var. *minor* Kamieński
**U. lehmannii* Benj.
**U. parkeri* Baker
**U. rehmannii* Kamieński
**U. schinzii* Kamieński
**U. sprengelii* Kamieński
**U. sprengelii* var. *acuticeras* Kamieński
**U. strumosa* Sol. ex Stapf
*[*U. welwitschii* P.Taylor]

## ഇവയും കാണുക
* List of ''Utricularia'' species

## അവലംബം

വർഗ്ഗം:ഇരപിടിയൻ സസ്യങ്ങൾ
വർഗ്ഗം:സപുഷ്പികൾ
വർഗ്ഗം:സപുഷ്പികൾ
വർഗ്ഗം:യൂട്രിക്കുലേറിയ
വർഗ്ഗം:ലാമിയേൽസ്